佛說四十二章經三家解

佛說四十二章經三家解

) 本 四十二章經 三家解는 여기에는 滿益解와 續法의 疏 그리고 道□의 指南을 滿益本을 基準으로 編輯하였으며 續法의 □疏□에 나타난 □章題目□을 援用하였다.

四十二章經은 크게 二本으로 구별되는데 續法本과 滿益·道□本이 그 것이다.

本 □三家解□는 滿益本을 基準으로 偏執하고 續法本에만 나타나는 經文과 그에 疏文은 脚注로 처리하였다.

특히 疏文은 그 내용이 길 뿐 아니라 경우에 따라 여러 문단으로 분리 되어 나타나므로 記號□○□로 表示 하였다.

2541년 3월 10일판

解 佛說四十二章經解 明古吳 □益釋智旭著

南 佛祖三部經指南中四十二章經 富沙釋道□述

疏 四十二章經疏 淸浙水慈雲灌頂沙門 續法述

疏△釋此一經 大分爲二 初敍義門二 先略標

○將解此經 文分二章. 初懸敍義門 次隨文疏□. 前有六義 一敎起所因 二藏乘時攝 三敎義分齊 四所被機宜 五能詮體性 六宗趣通局.

△次詳釋六 初起因

○初敎因者 爲如來出現 非以一緣 非以一事. 譬如須彌山王 不以無事及小事緣令得振動 今經興起 亦復如是 具多因緣.

一爲欲令在家者 改過遷善故, 二爲欲令出家者 速超生死故. 三爲欲令權乘者 不迷圓實故, 四爲欲令斷欲愛輪廻根本故, 五爲觀塵界無常苦空故, 六令悟根身無我不淨故, 七欲示修諸行不空□寂故, 八爲欲知幻空不著法相故, 九爲欲令明心性達佛深理故, 十爲欲令守眞常疾得道果故.

△二藏攝

○二藏攝者 三藏之中契經藏攝. 二藏之內聲聞藏攝 於五乘中後三乘攝, 十二分敎長行文攝 於三時中轉照初轉時攝 十化儀門隨機不定門葉.

△三敎義

○三敎義者 分別分齊 開爲二門.

一約敎詮法通局顯分齊 敎類有五. 一小敎 唯談人空故, 二始敎 但明法空故 亦名分敎 但說法相故, 三終敎 復說中道故 亦名實敎 多談法性故, 四頓敎 唯辨眞性故, 五圓敎 直談法界故. 初一小乘 二三大乘 四五一乘.

若將此經 顯分齊者 正屬小乘敎 下云□世界非常 四大無我 爲四眞道 成四向四果□ 亦可兼通餘四敎 發菩提心隨化度人 分敎義也. □無修無行 會者近爾□ 始敎義也. □覺卽菩提 得道甚疾□ 終實義也. □識自心源 不歷諸位□ 頓敎義也. □經如食蜜邊中皆甛□ 圓敎義也.

二約法生起本末顯分齊 法相亦五. 初唯一心爲本 所言法者 謂衆生心 是心則攝一切世間出世間法 卽華嚴□明一眞法界心也□ 圓敎齊此. 二依一心開二門 一者心眞如門 所謂心性不生不滅 卽頓敎分齊也. 始敎中空義 亦是密說此門 以空宗人不知如來遺相處以爲顯眞性 故非彼分. 二者心生滅門 謂依如來藏故 有生滅心 所謂不生不滅 與生滅和合 非一非異 名爲阿梨耶識. 卽終敎分齊也. 分敎中識義 亦是密說此門 以相宗人不知佛說如來藏以爲阿賴耶 故非彼分.

三依後生滅門明二義 一者覺義 爲心體離念 等虛空界. 二者不覺義 謂不如實知眞如法一故 卽破相宗. 齊此覺義 以爲返本還源之地 以彼宗未明眞空相卽眞如心性. 故說諸法無不是空 縱有一法勝涅槃者. 我亦說爲如幻如夢 □凡所有相 皆是虛妄□. 離念相者 卽是法身 依此法身 說名爲覺 故空宗詮法. 唯齊覺義.

四依後不覺義生三細. 一業相 二轉相 三現相 卽唯識宗齊此業相 以爲諸法生起之本 以彼宗未明此三細等與眞如同以一心爲源. 故說眞如無知無覺 凝然不變 不許隨緣 但說八識生滅. 縱轉成四智 亦唯是有爲 不得卽理. 故相宗詮法唯齊業識.

五依後現相生六□ 一智相, 二相續相 法執也, 三執取相, 四界名字相 我執也, 五起業相, 六業繫苦相.

小乘敎明唯齊第三 但斷我執 未證法空故. 人天乘敎 唯齊第五 但知善惡業相 不識二執惑故 下云□識心達本 無上一眞 卽一心也. 心不繫道 亦不結業 卽眞如也. 心中濁興 心如功曹□ 卽生滅也. □言語道斷 非物所拘 會者近爾 迷者遠乎□ 卽不覺義也. □欲生於汝意 意思想生□ 卽三世也. □邪心不止斷陰何益 智相續義 人隨情欲求於聲名 取名字義 勿與色會會卽禍生 業苦相義□ 卽六□也. 是知此經 具詮本末矣.

△四被機

○四彼機者 機皆三門 一三聚 此經正爲正定及不定聚 下云□投泥自溺 故曰凡夫 透得此門出塵羅漢 兼爲邪定作遠因緣□. 二四乘 正爲三乘人 令其成菩提 兼爲一佛乘 令增長妙行. 下云□觀世界念非常 觀令覺卽 菩提□. 又云□視方便門如化 視無上乘如夢□. 三五性 正被三乘否定性人. 下云□旣得遇道興信難 旣興信心發菩提心難 旣發菩提心無修無證難 兼被一類無種性人作遠因緣. 下云□天神獻玉女於佛 因問道意 佛爲解說 卽得初果□ 則知一切衆生無非爲所被也.

△五能詮

○五能詮者 略作四門. 一隨相門又五 一名句文身體, 二音聲言語體, 三通取四法體 上三皆能詮, 四通攝所詮體 下云□佛所言說 其義皆快□, 五諸法顯義體 下云□視世界如一訶子 視興化如四時木□.

二唯識門 前五敎體 皆是自識之所變故 下云□識自心源 達佛深理□.

三歸性門 此識無體唯眞如故 下云□識心達本 解無爲法 法無念修 言語道斷□.    四無□門 謂前三門理事心境 同一緣起混融無□ 下云□譬如食蜜中邊 皆甛吾經亦爾□ 準此敎體 通攝四門也矣.

△六宗趣

○六宗趣者 先總辨諸宗 宗途有六. 一隨相法執宗 卽小乘諸師 依阿含緣生等經 造婆沙俱舍諸部論等, 二唯識法相宗 卽無著天親 依方廣深密等經 造瑜伽唯識論等, 三眞空無相宗 卽提婆淸辨 依般若妙智等經 造中觀百論等, 四藏心緣起宗 卽堅慧馬鳴 依勝髮涅槃等經 造寶性起信論等, 五眞性寂滅宗 卽馬鳴龍樹 依楞伽般若等經 造眞如三昧智度論等, 六法界圓融宗 卽龍樹天親等 依華嚴等經 造不思議十地論等. 今此經宗 當其初一門也.

次別明此經 有總有別 總以斷欲去愛識心達理爲宗 悟入無爲超證菩提歸無所得爲趣. 別有五對 一敎義對 崇敎說爲宗 會義意爲趣 如□天神獻女 因問道意 佛爲解說 卽得道果等□. 二事理對 擧事相爲宗 顯理性爲趣 如云□欲從於意 思想生 二心寂靜非色行等□. 三境智對 緣理境爲宗 觀智行爲趣 如云□行道守眞者善 志與道合者大 心垢滅盡 淨無瑕穢 得一切智□. 四修證對 修成賢爲宗 證入聖爲趣 如云□學道見諦 無明卽明等□. 五因果對 歷因位爲宗 克果德爲趣 如云□旣發菩提心無修無證難 心若調適 淸淨安樂 道可得矣□. 此五是從前起後 漸漸相由者也.

佛說四十二章經

解經題七字 通別合擧 人法雙彰. 經之一字 是通名 一切大小乘 修多羅藏 同名經故 佛說四十二章六字 是別名 異衆經故 就別名中 佛爲能說之人 四十二章 爲所說之法.

佛者 梵語具云 佛陀 此□ 覺者 謂自覺覺他覺行圓滿. 自覺 不同凡夫 覺他 不同二乘 覺滿 不同菩薩 卽是 釋迦牟尼如來 萬德慈尊 沙婆世界敎主.

說者 悅所懷也. 佛以度生爲懷 機緣未至 默然待時 機緣旣熟 應病與藥也.

二章經者 約數表名 蓋從一代時敎中 摘其最切要 最簡明者 集一冊 以逗此土機宜. 所謂文略義廣 該通四敎 未可輒判作小乘.

疏△二隨文註三 初題目

○佛者梵語 具云 佛陀 此云覺者 謂覺了眞妄性相者也. 覺有三義 一自覺我空揀異凡夫, 二覺他法空 揀異二乘, 三者覺滿俱空 揀異菩薩 卽本師釋迦牟尼佛也. 說者悅也. 四辯宣演 悅所懷故. 敎頒佛口 暢彼機心 以敎合機 故稱佛說. 揀非餘四人所說也. 章篇也, 條. 所說法門 約有四十二篇 四十二條 表二乘回小向大 大丞轉權成實 超歷四十二重位也.

梵語修多羅 此云契經 契謂契理契機也. 經謂貫攝常法也.

○此一題中 有八事四對 一敎義對 經之一字能詮敎也. 佛等六字所詮義也. 二人法對 就前義中分出 佛說能說人也, 四十二章所說法也. 三通局對 就前法出 章之一字通也, 四十二局也. 四應感對 就前人分 佛顯我能應之主也. 說悅彼所感之機也.

○離合釋之 佛之說經 依主釋也. 佛說有四十二章 有財釋也. 四十二章 帶數釋也. 四十二章卽經 持業釋也. 佛說四十二章經 非大方廣佛華嚴經疏□ 相違釋.

○諸經立名 不出人法喩或單或複 此經以人法受稱者也.

南佛凡說經 皆有緣起 或因一事 爲一人 陞座演說 至於立名 或立一名 或入多名 如楞嚴淨名等 是也.

唯此經是佛初成道時尋常日用中 隨機開導 非止因一事爲一人也. 故其問敎義 大小頓漸 不一其說 亦無有定名. 後經家約章立之 其章凡四十有二 故名四十二章經.

佛能說敎主 四十二章 所說之法. 七種立題中 則人法立題也. 按六離合釋 是佛所說之四十二章經 則依主帶數也. 又四十二章卽經 則持業帶數也. 經如常解具四義 謂貫攝常法也.

後漢迦葉摩騰竺法蘭同譯

解後漢卽東漢 對前漢而言之. 孝明皇帝永平三年 歲次庚中 帝夢金人 項有日光 飛來殿庭. 以問□臣 太史傳毅對 曰□臣聞 西域有神 號之爲佛 陛下所夢 其必是乎□. 博士王遵도 亦奏 曰□按周書異記載 佛誕於周昭王二十六年甲寅 時江河泛溢 大地皆動 五色光貫太微□. 太史蘇由卜之 得乾之九五 飛龍在天 □是西方聖人也. 後日千年 聲敎流被此土□ 王命刻石爲記 埋之南郊.

後於周穆王時 乾坤振動 有白虹十二道 貫日經天 太史扈多占之 謂□是西方大聖人入滅之相□ 明帝乃於七年滅.

歲次甲子 勅郞中蔡□ 中郞將秦景 博士王遵等 二十八人 西尋佛法 至印度國 請迦葉摩騰 及竺法蘭 用白馬馱經 幷將舍利 及□佛像 以永平十年 世次丁卯 至洛陽. 帝悅造白馬寺 譯四十二章經. 至十四年正月一日 五嶽道師□善信等 負情不悅 表請較試 乃於十五日 大集白馬寺南門 善信等 以靈寶諸經 置道東壇上 帝以經像舍利 置道西七寶行殿上.

信等 繞壇涕泣 啓請天尊 詞情懇切. 以□檀柴等 燒經 冀經無損나 □爲灰燼 先時升天 入火履水隱形等術도 皆不復驗.

以佛舍利 光明五色 直上空中 旋環如蓋 □覆大衆 映弊日輪, 馬騰 以神足通 於虛空中 飛行坐臥 神化自在 天雨寶華 及奏衆樂. 時衆咸喜 得未曾有 此卽佛法入震旦之始也.

按迦葉摩騰 及竺法蘭 皆中印度人 二名俱不見有□ 所云譯者 爲華言易彼梵語 令此方之人得解義也.

疏△二譯人

○後漢標代 對前高祖 稱之曰後 亦名東漢 都洛陽故 卽光武之後孝明帝朝也. 沙門下出名 先通稱 梵語具云沙迦□□ 此云勤息 謂勤修戒定慧善法 息滅貪瞋癡惡事也. 迦下 次別號 迦葉摩騰 中天竺人也. 婆羅門種 解大小乘經 以遊化爲任. 有一小國 請騰講金剛明經 能令隣國不侵 請和求法.

竺法蘭 亦中印度人 誦經百餘萬言 學徒千餘 同譯者 顯德. □梵語爲華言 謂之譯 二祖共□音字 謂之同. 漢記云□明帝永平三年 夜夢金人 頂有日光 飛至殿上 旦問君臣 太史傳毅對曰 □臣聞 西域有神 其名曰佛, 身長丈六 放金色光 陛下所夢 將非是乎□ 博士王遵推周書異記佐之, 至七年勅郎中蔡□ 中郞將秦景等 十八人 西求佛法 至天竺隣境月氏國 遇梵僧騰蘭二人 請歸漢地, 將□釋迦佛像 幷諸經典 用白馬□來. 以永平十年臘月三十 入闕進獻, 帝大悅 遂館於鴻□寺, 復勅於雍門外立寺 騰蘭居之 名白馬寺. 不多時日 便善漢言 卽爲譯出四十二章經一卷 約有二千餘言 緘在蘭臺石室中, 明帝勅畵工圖寫佛像 置淸凉臺山大孚靈鷲寺內 及顯節陵上. 及騰卒於洛陽 蘭與□等 復譯出五部經 所謂 □十地□ □斷結□ □佛本生□  □法海藏□ □佛本行□等 凡十三卷 會移都寇亂 四部失本不傳. 唯四十二章經 江左現行. 漢地有三寶 自騰蘭始也□. 故云同譯.

) 卍續藏經과 大日本續藏經에는 □陸□으로 되있으나 □陛□의 誤植으로 보임.

南後漢東漢也. 按梁高僧傳 云□攝摩騰 本中天竺人 善風儀 解大小乘經 常以遊化爲任 昔經往天竺附庸小國 講金光明經 會敵國侵境 騰惟曰能說此法 爲地神 所護 使所居安樂 今鋒鏑方始曾是爲益乎. 乃發誓亡身 躬往和勸遂二國交歎 由是顯譽 逮漢永平中 明皇帝 夢金人飛空而至 乃大集群臣 以占所夢 通人傳毅 奉答□臣聞 西域有神 其名曰佛 陛下所夢 將必是乎□ 帝以爲然 卽遣郞中蔡□博士弟子秦景等 往天竺 尋訪佛法. □等 於彼遇見摩騰 乃要還漢 騰矢志弘通 不憚疲苦 冒涉流沙 至於□邑. 明帝甚加賞接, 於城西門外立精舍 以處之漢地 有沙門之始也.

時大法初傳 未有歸信 故騰蘊其深解 但譯出四十二章經一卷 少時卒於□陽 騰所住處 卽□陽城西雍門外 白馬寺是也.

竺法蘭 亦中天竺人 誦經論數萬章 爲天竺學者之師 時蔡□旣至彼國 蘭與摩騰 共契遊化遂相隨 而來會彼學徒留□, 蘭乃間行而至 旣達□陽 與摩騰同止 少時便善漢言. □於西域 獲經卽爲飜譯 所謂十地, 斷結, 佛本生, 法海藏 佛本行四十二章等五部. 後因寇亂 移都四部失本不傳, 唯四十二章經見 在可二千餘言 漢地見存諸經 唯此爲始也□ 昔漢武帝穿昆明池 得黑灰 問東方朔 朔云 □不知可問西域胡人□ 後法蘭旣至 衆人追問 蘭云□世界終盡劫火洞然 此灰是也□. 朔言□有徵信者 深衆□ 蘭後卒於□陽 春秋六十餘, 譯者□字□音變梵語爲華語也.□

初序分

世尊成道已 作是思惟 離欲寂靜 是最爲勝 住大禪定  降諸魔道 於鹿野苑中 轉四諦法輪 度□陳如等五人 而證道果 復有比丘所說諸疑 求佛進止 世尊敎□  一一開悟 合掌敬諾 而順尊□.

) 疏에는 □爾時世尊□이라 했다.

) 疏에 의하면 □於鹿野苑中□ 앞에 □當轉法輪 度脫衆生□ 여덟자가 더 있다

) 卍續藏經 大日本續藏經이 原註에 □詔□라 함.

解諸經通序 皆有六種證信 一法體 二能聞 三機感 四敎主 五處所 六同聞 所謂如是我聞 一時 佛在某處等.

今文次第 與通途稍異나 蓋繇佛法初來 且順此方文字之體 貴在簡略함나 然細繹之六義俱備.

世尊二字 卽標敎主 成道已三字 卽標機感 鹿野苑中 卽標處所 □陳如等 及復有比丘 卽標能聞 及餘同聞 法輪敎勅 卽標法體 就此一文 仍分四節 初世尊成道已한 一句 乃總敍一化之繇, 次從作是思惟 至降諸魔道 乃追敍成道之法, 三從於鹿野苑 至證道果三句 乃別敍法輪之始, 四從復有比丘 至順尊勅 乃正敍此經發起也.

初文世尊者 我釋迦牟尼如來 乃天中之天 聖中之聖 於一切器世間 一切衆生世間 一切正覺世間 獨稱尊也.

成道者 若論世尊實成佛道以來 已經不可說微塵數劫 如法華經壽量品中 所明. 今爲此土有緣衆生 故於過去 人壽二萬世時 迦葉佛會 示居補處位中실새 上生兜率內院 以淨天眼 觀可化機 直至人壽百歲時 機緣方熟 □示降神於中印度迦維衛國 夫名淨飯 母名摩耶 處胎中十月 從左脇生 一手指天 一手指地 目顧四方 周行七步 自言 天上天下 唯我獨尊 次復示爲童子 □學衆藝 無不超倫. 至年二十九世 遊城四門 覩老病死 及沙門相 決志出家. 子夜遊城 金刀剃髮 盡棄珍飾 披樹神所獻麻衣 遊學諸國 先從阿藍伽藍 習無所有處定 不久得證 知非究竟 捨之而去 次從鬱頭藍子 習非想非非想處定 亦不久得證 知非究竟 捨之而去 見諸外道 競修苦行 希冀得道 各以三年 爲期 終無剋獲 將欲度之 遂往雪山 示修六年苦行 每日止食一麻一麥 皮骨連立 終不成道 乃捨苦行 受牧女十六轉乳□之供 精氣充足 次往熙連河中 浴身而出 取天諸釋化現童子所施吉祥草 詣摩竭提國金剛場菩提樹下 敷草結跏趺坐 以慈心三昧 降伏魔軍 深入四禪 觀察四諦 於臘月初八日 明星出時 豁然大悟 證無漏道 是爲佛寶初現世間也.

次文作是思惟等者 乃追敍坐樹下時 以無師智 自然智 了知離欲寂靜爲勝 故先訶棄欲界惡不善法 與覺觀俱而入初禪 次復離於覺觀 乃淨一心而入二禪 次又離喜而證妙樂 入於三禪 次又雙棄苦樂 捨念淸淨 入四禪 從四禪中 頓發三明  破壞魔王之愛網 斷外道之見縛也.

或初成道句 是根本智 自證菩提 次作思惟等 是後得智 重觀四諦以爲說法之本 寂靜最勝 卽觀滅諦 住大禪定 卽觀道諦 諸魔外道 苦集二諦也.

第三文中 鹿野苑者 亦名鹿園 在波羅柰國 卽佛初轉法輪之處.

傳四諦法輪者 苦集滅道名四諦 苦是世間之果 卽指三界六道色心五蘊, 集是世間之因 卽指見思煩惱 及有漏善惡不動等業, 滅是出世之果 謂因滅故 果滅 便得寂靜無爲安樂, 道是出世之因 謂略則戒定慧 廣則三十七品 所謂四念處 四正勤 四如意足 五根 五力 七覺支 八正道. 此四皆名諦者 番實不虛故 復名四聖諦者 惟有聖智內證之故.

佛旣證見此四諦理 轉令一切衆生咸使聞知. 從佛後得智中 流出法音 度入衆生心中 故名爲輪. 又輪者 □□之義 以此敎法 轉破衆生見思諸惑 故名爲輪 說此四諦法輪 凡有三轉 一者 示轉 謂此是苦 逼迫性 此是集 招感性 此是滅 可證性 此是道 可修性 二者 勸轉 謂此是苦 汝應知 此是集 汝應斷 此是滅 如應證 此是道 汝應修 三者 證轉 謂此是苦 我已知 此是集 我已斷 此是滅 我已證 此是道 我已修. 是爲法寶初現世間也.

□陳如等五人者 一 阿濕婆 此飜馬騰 二 跋提 此飜小賢 三 拘利或名摩訶男 此三人 皆佛夫黨 四 □陳如 此飜火器 五 十力迦葉或名婆敷 此二人 皆佛母舅.

太子遊城出家 父王思念不置 命此五人 尋之 太子旣誓不肯歸 五人不敢歸國 遂相侍從. 太子旣修苦行 二人不敢苦行者 先自遁去 太子後修美食 三人樂苦行者 亦復捨去 於鹿野苑中 各修異道.

佛已成道 觀此五人應先得道 遂往就之 初轉法輪 陳如先悟, 次說布施持戒生天之法 訶欲不淨 讚歎出離爲樂 阿濕跋提尋悟, 第三說法 迦葉拘利 亦悟. 是爲僧寶初現世間也.

第四文中復有比丘等者 佛旣度此五比丘 次復度耶舍五十人 三迦葉等一千人 舍利弗 目□蓮等二白人 後是以後 度人無量 咸令成比丘成. 言比丘者 此飜除饉 謂其具持二白五十淨戒 堪爲人世福田 除彼衆生因中果上之饑饉也. 又含三義 一 破惡 二 乞士 三 怖魔. 所說諸疑求佛進止 猶言決擇可否也 合掌 表於一心聽法 不惰不散.

以上序分 下皆正說.

疏△三經分三 初序分二 先證信序二 初序成道思惟以證敎主

○證信者 標列六種成就 以爲證據 令總信受也. 爾時者 當彼二十成道已後 三七思惟之時也. 世尊者 十號中一 蓋釋迦佛三世之間之所尊故. 道者梵語菩提 此云覺道 悟而不迷曰覺. 至妙虛通曰道 卽識自心源達法性理也. 證知曰成, 究竟曰已. 作思惟者 自覺已圓 能覺他者 如來應世 是故時坐道場之時 觀樹經行 思惟三事也.

過去因果經 云□佛成道初七日 思惟法妙 無能受者. 二七日 思惟衆生上中下根. 三七日 思惟機緣 誰應先聞□. 法華亦爾. 今下寂靜 思法妙也. 轉輪 思誰聞也. 度生 思三根也. 欲爲三毒之首 十惱之元 六道之本 二死之基. 今得離欲衆苦便滅 非如衆生深著五欲 入於險道 受苦不斷也. 不生滅曰寂, 無煩惱曰靜 諸法體性 離諸欲故 常寂滅故 本不生故. 此寂滅場阿蘭若處. 於諸法中莫能比□ 故爲最勝.

梵語禪那 華言思惟修 亦云靜慮. 定者 攝心專注不流散故. 心妙曰大 超出世間凡外禪故. 住者 能住三業也, 所住禪定也. 於四住中 當三三昧. 梵語魔羅 秦言殺者 殺慧命故, 亦言能奪 奪法財故, 或言惡者 多愛欲故, 又□爲障 作障□故. 佛以功德 智慧度脫衆生入涅槃爲事 魔以破壞衆生出世善根 令流轉爲事, 故成道時波旬懷惡 來惱害也.

道有二義 一者道途 二者道法. 楞嚴 云□縱有多智 禪定現前 如不斷□ 必落魔道 上品魔王 中品魔民 下品魔女. 彼等諸魔 亦有徒衆 各各自謂成無上道□. 魔有四種 謂□煩惱□ □五蘊□ □生死□ □天子□ 故云諸也.

) 原註에 □道途也□라 함.

) 原註에 □道法也□라 함.

降者 能降禪定也, 所降魔也. 因修觀法 果得離欲 住於深禪 降天惱魔. 因修止法 果得寂靜 住於妙定 降死蘊魔 餘如別說. 故思此法 爲最妙也, 展轉也, 自我之彼也, 法軌持也. 輪如車輪 有□□義 能□障惱也. 展開佛心中法 度入他心 □破其惑業 名轉法輪. 度脫衆生者 濟度衆生 脫離生死此岸 煩惱中流 到於涅槃彼岸也. 當者正顯作思惟相 爲誰先聞 何等根也. 然此思惟中實通三時 故釋離欲等六法 亦該五會 今就二方便力 爲五人說 且約小敎釋也.

△二序轉輪度人 以證處衆

○鹿野苑者 群鹿所居故 亦名仙苑 古仙棲止故, 亦名柰苑 從樹爲名也. 四諦謂苦集滅道四眞諦理. 苦以逼惱爲義 卽三苦八苦等. 集以招感爲義 卽見思二惑等. 滅以累盡爲義 卽有餘無餘二種涅槃. 道以除患爲義 卽三十七道品 前二是世間因果 後二是出世因果. 有苦可知 苦定是苦等 故名爲諦.

轉有三 一示相轉 謂此是苦 乃至此是道. 二勸修轉 謂苦應知 集應斷 滅應證 道應修. 三作證轉 謂苦我已知不復更知 乃至道我已修不復更修. 此卽十二敎法輪也. 又轉四諦法時 卽能生聖慧眼 別有三相. 名智明覺 依去來 今而有差別. 或眼智明覺 隨轉隨生 此卽十二行法輪也. 唯行無敎 不名爲法 有敎無行 亦無輪名 爲有三根 生三慧成三道 故三轉輪.

□陳如者 姓也. 此□火器 婆羅門種 其先事火 從此命族, 名阿若 此飜已知 亦□爲解 或云了本際等. 等五人者 卽□□□□ □跋提□ □迦葉□ □拘利□也. □□ 此云馬勝 跋提此云小賢 幷拘利太子 父之親也. 十力迦葉 及□陳如  母之親也.    證道果者 太子入山 父王思念 乃命家屬三人 舅氏二人 尋訪住止 隨侍動靜, 二人著五欲 太子初食馬麥 勤行苦行 便捨之去. 三人著苦行 太子後受飮食 乳□□油 捨其苦行 亦復遠去. □成道果 念誰先度 因思五人侍隨勞苦 卽往波羅柰 爲說四諦 陳如得法眼淨 四人未得. 佛又重說四諦 四人得法眼淨 因語之曰 一著五欲 一著苦行 皆非中道 離此二邊 是名中道. 次又爲說四諦 五人同時得無生忍 成羅漢果. 佛三問知法未. 卽三答 云□已知□ 地神唱 空神傳 乃至梵世.    陳如 最前 見佛相 聞法鼓 服道香 嘗甘露 入聖流 成無漏 在一切人天羅漢之先 故但標陳如以攝餘四也. 轉四諦輪是法, 五人證果是僧, 加前世尊是佛, 前思離欲法勝. 今令證道 前思轉 何法輪, 今示四諦法藥 先聞鹿野 前思度何衆生. 今度陳如 五人 準知前章 唯主成就. 此章攝餘五成就矣. 鹿野苑中攝時 賢首敎章 云□或三七後說□, 如法華等 □或六七後說□, 四分律 薩婆多論 □或七七日說□, 如興起行經 □或八七日說□, 如十誦律 □或五十七日後說□, 如智度論 □或第二年方度五人□, 如十二遊經□.

) 原註에 □此□江繞城卽 柰苑也□라 함.

) 原註에 □敎□.라 함.

) 原註에 □行□라 함.

) 原註에 □理□라 함.

) 原註에 □初果□라 함.

) 原註에 □四果果也□라 함.

轉輪聞成就也, 證道信成就也. 下之四十二章經 皆釋四諦相故. 五人而言衆者 大論引 大品經 云□初轉法輪時 陳如得初果 八萬諸天得無生法忍等□  六成就豈不足徵 則遐方異世自諦信 而無餘議矣.

△次發起序三 初會衆陳疑

○發起者 發明生起正宗之法也. 如□維摩示疾, 楞伽歎笑, 金剛乞食, 法華放光, 蘭盆救母, 彌陀根悅□. 今經以陳疑開解爲發起. 何者 疑去則信自生 解來則理自顯 由之斷惑證眞超凡入聖. 若不疑悟 道果何從. 所以信相懷疑 □聞壽量之談. 韋提起惑 始明淨土之說 則一咨決之間 其利豈曰小哉. 復有者承前 謂佛說四諦時 不□五人與會復有無量聲聞人等亦所同聞也.

比丘梵語 此云乞士 乞食資身 乞法自心故, 亦云怖魔 出家離欲 魔大怖畏故, 亦云破惡 能破一切煩惱惡使故. 諸疑者 謂於三有五蘊十善四諦等諸法中 起種種惑也. 求祈懇也. 進止取捨也, 謂進取悟門而捨去疑網也.

△二世尊妙應

○師誨曰敎 王命曰詔 今佛爲法王 師範人天 所垂言口 猶如君命 故云□敎詔□也. 頓破無明曰開 豁然貫通曰悟. 又開除惑障 令悟體空也. 一一對諸疑言. 所謂大疑大悟 小疑小悟也.

△三寶會夢益

○合掌身手不散也, 敬心意欽仰也. 諾口語信崇也, 順從也, 兼通三業. 又順有三種 一耳根發識 信聞章句 而不解義 是順言也. 二意識於言 採取其義 而不得意 是順義也. 三尋義取意 意旨得時忘 於言義 是順意也. 於斯三者 有一不契 道去遠矣. 何名爲順 天子制書曰 勅 佛之戒勅 亦猶是也.

南成道 菩提樹下 成無上道也. 思惟成道後三七日 觀樹思惟也. 離欲寂靜 卽所思施權闡化之法. 離欲令□煩惑 寂靜令證滅果 以二者 是出苦之要, 三乘之弄引故云□最勝□.

住定降魔者 佛始成道 魔來□亂故 不起那伽 而降伏之. 鹿野苑者 古帝王양鹿之園也. 四諦爲苦集滅道 卽世出世兩重因果. 五人者 以太子入山 父王思念 乃命家族三人 謂阿□跋提 拘利 舅氏, 二人謂□陳如 十力迦葉 尋訪給侍 同學苦行 一食一麻米 或七日食一麻米 垂滿六年 形體衰羸 猶如枯木. 菩薩自念 爲滅邪外 自餓非道, 我當受食 然後成佛 卽從座起 詣河沐浴. 有牧牛女 淨居天勸 令施乳□ 卽取奉上 祝願受食. 五人見警 謂爲退轉 各還所止 共修異法.

佛旣成道 因念五人緣熟 可爲說法 於是至鹿苑中 爲三轉四諦法輪 陳如最初開悟 其四人亦相繼而悟 佛唱善來 鬚髮自墮 皆爲沙門 證阿羅漢.

比丘梵語 此云乞士 亦云破惡 亦云怖魔 以應果上應供殺賊無生三義.

世尊成道佛寶也, 四諦法寶也, 五人僧寶也. 三寶從玆生住世 爲人天第一福田.

復有繼五人 爲比丘者 如三迦葉舍利弗目□蓮等 是皆久事外道 空無所得, 旣獲遇佛 如闇得燈 如貧人得寶. 故說自己心中所疑 求佛進止. 世尊敎勅一一開悟 如下四十二章是也.

又經無□約 皆具序正流通. 唯此經序中 括三分 合爲一章. 皆別是一例 不同常途 自世尊成道已 至而證道果 是序分. 復有比丘 至一一開悟 卽正宗分. 合掌敬諾 而順尊勅 是流通分.

下四十二章 則別列正宗也. 此屬經家所序 非佛正說 故自別爲一章

一出家證果章 】

佛言 辭親出家 識心達本 解無爲法 名曰沙門 常行二百五十戒 進止淸淨 爲四眞道行 成阿羅漢 阿羅漢者 能飛行變化 曠劫壽命 住動天地 次爲阿那含 阿那含者 壽終靈神  上十九天 證阿羅漢. 次爲斯陀含 斯陀含者 一上一還 卽得阿羅漢 次爲須陀洹 須陀洹者 七死七生 便證阿羅漢. 愛欲斷者  如四肢斷 不復用之.

解此第一章 總明沙門果證之差別也. 欲證沙門四果 必須捨親出家 識心達本 解無爲法 父母不許면 則佛法中不聽出家 出家而不識心達本 身雖離俗 仍縛有爲 不名沙門.

識心者 了知心外無法 則悟□計本空. 達本者 了知心性無實 則悟依他如幻

解無爲法者 了知眞如與一切法不一不異 則證圓成實性.

梵語沙門 此飜勤息 謂勤修戒定慧 息滅貪瞋癡也. 常行二白五十戒增上戒學進止淸淨 卽增上心學 爲四眞道行 增上慧學 謂觀四諦而修道行也.

阿羅漢 具含三儀 一 殺賊 二 應供 三 不生 乃沙門所證 第四無學之果. 斷盡三界見思二惑 飛行變化 聊擧六神通之一事 曠劫壽命 謂三種意生身 堪能隨願久住  住動天地 言羅漢所住處 天神地祇 皆爲感動 或可一行一住 皆能振動天地也.

阿那含 此云不還 卽第三果. 十九天者 從四天王天 上至無煩 爲第二十 則超過下十九天. 繇彼已斷欲界九品思惑 卽於五淨居天中 證阿羅漢 不復還來欲界也.

舍陀含 此云一來 卽第二果 已斷欲界六品思惑 餘三品在 故一上欲界天 一還人中 卽證阿羅漢也.

須陀洹 此云預流 卽是初果 已斷三界見惑 初預聖流 不復墮三惡道 但欲界九品思惑全在 故能更潤七生 謂欲界上上品任運貪瞋癡慢 能潤二生.

上中品惑 能潤一生 上下品惑 亦潤一生 中上品惑 亦潤一生 中中品 中下品惑 共潤一生 下上品 下中品 下下品惑 共潤一生 七番生死之後 方證阿羅漢果 此約任運斷者 若加行斷 則復不定 然三界見思 雖有多品多類 總以愛欲爲本. 愛欲一斷 便出苦輪 故喩如四肢一斷 決不復用也.

疏△二正宗分二 初略標總相分

) 疏本에는 經文에 □爾時世尊爲說眞四十二章經□ 열두자가 있다.

○正宗者 謂此爲一經 所宗之正義 揀非前是敍述此經之端緖 後是流通此經之文言也. 爾時者 當彼說疑開悟敬順之時也. 眞經者 事則水火不壞 理則非物所拘體也 無爲爲性, 相也 具諸功德, 用也 生二因果. 理以眞如法性爲體 敎以如來識上顯現 行以大悲心中流出 果以修道證滅而成. 故云眞也.

△二廣明別相分三 初十二章顯示果德生信分三 初明出世果二 先擧果令其信樂三 先總示能修人

○先擧德業 有五 謂辭親解法等. 辭親者 謂辭去親愛也. 出家有二 一身出家 辭親是也, 二心出家 識解是也, 復有四義 一出世俗家 亦辭親也, 二出五蘊家 識心也, 三出煩惱家 達本也. 四出生死家 無爲也. 心指意識 此一意識 於六根中應用 卽名六識. 本指貪欲 諸苦所因貪欲爲本. 阿含 云□貪□愚痴 是世根本□. 識達者 謂以此三毒爲能熏 現在色心爲所熏 造業受報輪轉三界 此爲染根本. 若以無貪等三善根法爲能熏 現在色心爲所熏 修道斷惑 超出三界 此爲淨根本. 染之與淨由三有無. 除此毒識 更無所依. 故淸□釋小敎 云□但依六識三毒 建立染淨根本□ 若不知此 不名爲識達也. 無爲者 無造作故 又揀有爲 故名無爲, 會玄 云 □略有四義 一不生不滅 揀四相故. 二無去無來 非三世故. 三非彼非此 離自他故. 四絶得絶失 不增減故 卽顯無爲 離此生等四種□. 然無爲有三 一虛空無爲 二擇滅無爲 三非擇滅無爲 論曰□虛空但以無□爲性 由無障故色於中行. 擇滅卽以離繫爲性 遠離繫縛證得解脫 擇力所得滅名爲擇滅. 非擇滅者 永□當生 得滅異前 得不因擇 但由緣闕名非擇滅□. 了此三法 寂寬□虛 湛然常住 無所作爲 名曰解無爲也. 心本約能修斷 無爲約所證滅. 名下後結人名. 沙門梵語 此云功勞 言修道有功勞也. 亦云勤行 勤行取涅槃也. 或□勤息 謂勤行衆善 止息諸惡. 漢書郊祀 云□沙門 漢言息心削髮去家 絶情洗欲 而歸無爲也□. 人依法成 法因人顯 則沙門名非易稱矣.

△次別詳所證果四 初證四果位

○常下 先總擧因果 初三句因也. 二百五十戒者 是比丘所持五篇之戒也. 進衆善奉行也 卽作持, 止諸惡不作也 卽止持, 毗尼止惡行善爲宗. 淸淨者 梵語 尸羅 此云淸□ 離熱惱因 得淸□果故. 戒乃三昧之本 四果之基 故首擧之. 爲四眞道行者 卽修證四諦禪觀也. 遺敎經 云□依因此戒律 得生諸禪定 及滅苦智慧□ 故定慧次明之. 合則三學 開有三十七品. 正語業命 戒也, 四念處等 定也, 喜擇思等 慧也. 阿羅漢句 果也. □有三義 一殺賊 九十八使煩惱盡故, 二無生 後世不受生死報故, 三應供 堪爲人天良福田故.

而云成者 從因至果行位有五 一資糧位 修五停心別總相念 緣苦諦境. 二加行位 煖修正勤 觀四諦境 頂修如意用觀同前 轉更明朗 忍修五根 於四諦中 堪忍樂欲 永不退墮 世修五力 於四諦中 無間必得發眞無漏 在世間法 更無勝故. 三通達位 建立覺支 如實覺知四聖諦故 能發無漏八忍八智 頓斷三界分別見惑 證見生空所顯眞理 亦名爲見道位. 四修習位 修八聖道 所以者何 道旣見已 安隱行於八正道中 重慮緣眞 進斷思惑 竟到二種涅槃城故. 五無學위 斷盡三界見思煩惱 證得八十九品無爲 成五分法身 圓十無學法 我生已盡 梵行已立 所作已辨 不受後有 故名無學. 然聲聞有三 一者上根頓機 大超斷也. 二者中類根機 小超斷也. 三者下根漸機 次第斷也. 今則一生取辦四果. 是爲大超上類根矣. 故非分成 是圓成也.

阿下 差別示果相. 飛行變化者 三明六通十八神變也.

曠劫壽命者 爲得阿羅漢 更不復住三界 有淨佛土 出於三界 彼無漏界 無煩惱名 受變易身 享三昧樂. 若初果人 七生始滅 經八萬劫 乃得生心, 若於一身得第二果 二生涅槃經六萬劫 乃得生心, 若於一身得第三果 不還欲界 卽入涅槃 經四萬劫 卽得發心, 若於一身得阿羅漢 卽現滅定 經二萬劫 卽能發心. 今壽當後二萬劫也.

住動天地者 謂行住坐臥之間 皆能驚動天地 感格鬼神 外道歸依 魔君拱手也.

△二證三果位

○初句 悤遽因果 爲因也, 那含果也. 梵語阿那含 此云不來 亦云不還 命終一往天上 更不還來 下界受生故. 此斷欲界九品修惑下三品盡 進斷上八地思 而不能盡 亦不能得取證四果入般涅槃. 故云次爲那含 謂次於前之一生速得四果. 上根者 卽爲中人阿那含也.

後三句別示果相 變化不測曰神 定中所發 用也. 感而遂通曰靈 觀智得來 體也.    十九天者 以五不還天 當第十九層也. 亦可指四空天. 證羅漢者 寄居色無色界 硏斷七十二品 取無爲脫生死也.

△三證二果位

○次下 擧因果 此則一生取二果 次於上之二生 得那含也. 舍陀含梵語 此云一來. 斯下 示果相 於修道中 重慮緣眞 進斷欲界思惑前六品 後三品猶在 唯潤一生 故從此命終 一往天上 一來人間 卽斷餘惑 成無學也.

△四證初果位

○次下 擧因果 次於前之舍陀含者 卽爲須陀洹也. 上二果中根, 此屬下根矣.     梵語須陀洹 此□預流 初預聖人流故, 亦□入流 初入眞諦法流故, 亦□逆流 已逆生死有流故. 須下示果相 七死生者 初果見眞之後 進斷欲界思惑 然欲界思 能潤七生 上上品潤兩生, □上中□ □上下□ □中上□ 三品各一生, □中中□ □中下□ 二品共潤一生, 下三品共一生. 故於天上人間 七度往來也. 便證羅漢者 謂於諸有中 極七反生 不唯斷欲界九品 亦能斷盡上二界思惑 而入涅槃也.

△後通結所斷惑

○愛欲者 謂貪愛樂欲也. 唯識 云□云何爲貪 於有有具染著爲性 云何爲欲 於所樂境希望爲性□. 又□愛爲根 欲爲末□. 圓覺經 云□當知輪回愛爲本 欲因愛生 命因欲有□ 若對三毒十使 則貪欲 皆爲根本. 是故修四諦觀斷四住時 則階四果 而出四生 不復還在三界受生. 如斷四肢 無人作用 而起業也. 若使超凡入聖 其在斷愛欲矣.

南此示沙門法也. 沙門梵語 此云勤息 謂勤修三學 息滅三毒也. 辭親出家等 沙門之實也.

了境唯識 曰□識心□, 知法卽性 曰□達本□, 悟五陰法自性不生 今則無滅本來涅槃 曰□解無爲法□, 常行二百五十戒等 沙門之行也. 二百五十戒 詳具戒本. 進止淸淨者 謂謹潔無犯皎如氷霜也. 四眞道行 謂四果證眞之道行, 略則戒定慧, 廣則三十七助道品等, 阿羅漢等 沙門之果.

阿羅漢 此云殺賊 殺見思賊也. 亦云無生 我生已盡不受後有也. 亦云應供 具智斷功德 堪應人天大供養也. 以具三明六通 故能飛行變化 出分斷生死 故得曠劫壽命, 德重道高 故住動天地也. 次爲三果阿那含 此云不還 於欲界壽終時 其靈神直往十九天, 斷上二界思 而證阿羅漢. 十九天色究竟天也. 以欲界一地 爲一天 合色界十八天 爲十九也. 次爲二果舍陀含 此云一來 以欲界殘思未盡 更須一上天 一還人間 欲殘思始塵 而證三果也. 次爲初果須陀洹 此云預流 以斷三界八十八使見惑 而思惑未斷 須於天上人間 經七生往反 始斷欲界前六品 而證二果也.

然預流一來 斷證次第常途 皆同此說 惟今經獨言卽得阿羅漢者 蓋是約利根 言之佛由階漸 超證極果也. 如四肢斷 不復用者. 以愛欲乃三界受生根□ 阿羅漢 愛欲旣斷無復受生之緣 猶如四肢旣斷 無復四肢之用也.

二達理崇道章 】

佛言 出家沙門者 斷欲去愛 識自心源 達佛深理 悟無爲法 內無所得 外無所求 心不繫道 亦不結業 無念無作 非修非證 不歷諸位 而自崇最 名之爲道.

解此第二章 明沙門果證 雖有差別 而所證之理 無有差別也.

斷凡聖同去欲愛 識自心源我執本空 達佛眞諦深理 悟生空顯眞如無爲之法

斷方便有餘欲愛 識自心源法執本空 達佛俗諦深理 悟法空所顯眞如無爲之法.

斷實報無障□欲愛 識自心源俱空不生 達佛中諦深理 悟俱空所顯眞如無爲之法.

又了知三土欲愛卽空 名斷欲去愛. 識自心源□計本許 達佛眞諦深理.

一空一切空 無假無中 而不空 悟如來藏如實空義 名無爲法 了知三土欲愛卽假 名斷欲去愛 識自心源依他如幻 達佛俗諦深理.

一假一切假 無空無中 而不假. 悟如來藏如實不空義 名無爲法 了知三土欲愛卽中 名斷欲去愛 識自心源圓成本具 達佛中諦深理.

一中一切中 無空無假 而不中. 悟如來藏離卽離非 是卽非卽義 名無爲法 此無爲法 本自有之非屬新生. 故內無所得.

惟一眞心 心外無法 故外無所求, 知法如筏 故心不繫道, 已斷惑種 故亦不結業, 證無分別根本實智 故無念, 證不思議後得權智 故不作, 稱性之修 修卽無修 故非修, 全性作證 證無別證 故非證, 諸位如丈尺顯虛空 而虛空元非丈尺.

又如入海雖辨淺深 而淺深無非大海 故云 不歷諸位 而自崇最 名之爲道也. 藏敎則因滅會眞 滅非眞諦 故眞諦不歷諸位.

通敎卽事全眞 故眞諦不歷諸位, 別敎則中道隨緣不變 故中道不歷諸位, 圓敎則一色一香無非中道 故中道不歷諸位. 繇上一文 方知性不廢修, 繇今一章 方知修不□性, 繇上一章 方知卽而常六, 繇今一章 方知六而常卽 四敎皆論性修 皆論六卽. 通此旨者 則於一代時敎 四過半矣.

疏△次明因令其修習四 初達理崇道

○先達理 絶貪欲斷集也, 去恩愛知苦也, 識六識, 觀心修道也. 達佛涅槃理 證滅也. 欲斷而識心源. 愛去而達佛理. 沙門之能事畢矣. 悟下次崇道三 初標悟 莫之爲而爲者 眞諦理也. 理若不悟 道亦不得. 內下次釋相 謂釋無爲相也. 法性自天而然, 若不能惱 故無求無得 不妨因去愛而知, 道不能通 故不繫, 不妨因識心而顯 集不能染 故不結, 不妨因斷欲而淨 滅不能除 故無作無修, 不妨因達理而證.

不下 後結顯. 崇最尊重也. 謂不假行位因果敎理智斷 而自冥會契合以尊尙也.    法性如月苦集覆理 如雲籠月 道滅除集以會眞 如風撥雲 而見月 則知苦集之雲 但是能覆不能惱染 道滅之風 但是能顯不能明淨 理本明淨 豈能妨害. 故云 不歷位而自崇也. 道者眞諦之謂道 性道也 貫上不歷不繫無爲, 率性之謂道 修道也 貫上自崇不結等悟.

南此爲利根 示頓敎也. 汚濁心源者 愛與欲也. 愛欲旣斷 則心源可默識矣. 言心源者 一心之源 乃如來藏性也. 實相無相 謂之佛深理, 法本無法 謂之無爲法 皆藏性之異稱耳. 此性如摩尼珠 渾體圓淨 求其異相 了不可得 若有毫末許內外道業等可言者 皆未見道也. 故道人之行履也.

乃無所得 以無內可得也, 外無所求 以無外可求也. 心不繫道 以心卽是道 繫念乖眞也. 亦不結業 以塵境本空 根無所偶也.

體本寂靜 故無念無作 性自天眞 故非修非證 此豈待涉 僧祗歷諸位 而後尊貴者哉. 本不可得 而名强名之曰道.

三割愛取足章 】

佛言 剃除鬚髮 而爲沙門 受道法者 去世資財 乞求取足 日中一食 樹下一宿 愼勿再矣 使人愚蔽者 愛與欲也

解此第三章 讚歎頭陀勝行 以爲證道要術也. 上文旣云非修非證 恐人錯會여 執性廢修 故今時申□□塵勞之行 以爲斷欲去愛之方. 非如古鏡 雖復本具光明 理須磨拭 方得瑩淨耳.

疏△二割愛取足

○佛下 先修頭陀行 剃鬚除髮 表斷煩惱也. 受道法者 則以佛法爲務 道德爲重也. 資生財物 發愛欲之源 故當去, 乞食知足 爲頭陀之本 應求取.

經云□多欲之人 多求利故 苦惱亦多 所欲之人 無求無欲 則無此患. 又云□若欲脫諸苦惱 當觀知足 知足之法 卽是當樂安隱之處. 不知足者 當爲五欲所牽□.

日下 次各出其相 先取足相 一食一宿 十二頭陀中二苦行也. 再者 指中後飮漿 坐高廣大床也. 楞嚴 云□衣鉢之餘 分寸不畜 乞食餘分 施餓衆生 我敎比丘 遁方乞食 令捨貪故□. 使下 次財欲相 愛是心 欲是境 由外塵欲 牽起愛心 亦有愛心貪著於欲 所貪之境旣多 能貪之愛亦衆 然貪與愛亦有四句 此當亦貪亦愛. 其中復開四相 一內愛欲 緣自身形 按拭摩觸 起諸染著. 二外愛欲 緣他男女姿態妖艶 念念貪愛. 三內外愛欲 於他己身柔□細滑 攀緣不捨. 四遍一切處愛欲 緣於一切五欲塵境 生結使心. 故涅槃 云□因愛生憂 因愛生怖 若離貪愛 不憂不怖□. 佛名經 云□有愛則生 愛盡則滅 故知生死貪愛爲本□. 則愛欲也, 愚蔽一切人矣.

南衆生戀著此身 於財食睡三者 妄起愛欲 欲起則智昏, 愛興故神昧. 沙門受道  可如是乎. 故制沙門 去世資材等 愼勿再者 □寧之辭, 謂此外不可復加也. 使人下二句 出其過意 謂身心澹泊 則志慮虛閒 不爲愛欲所愚蔽 庶幾入道也. 或謂□是三者 皆不能奈何□ 曰□不可妨他行者也.□ 問□誰是能行者□ 曰□知無常者 知道者 能知.□

四轉惡成善章 】

佛言 衆生以十事爲善 亦以十事爲惡 何等爲十 身三 口四 意三 身三者 殺 盜 □ 口四者 兩舌 惡口 妄言 綺語 意三者 嫉 □ 癡 如是十事 不順聖道 名十惡行 是惡若止 名十善行耳.

解此第四章 明善惡無性 猶如反掌 而生死涅槃 惟此三業 非他物也.

斷他物命 名之爲殺, 不與而取 名之爲盜, 兩相交會 名之爲□, 鬪亂彼此 名爲兩舌, 呪咀罵言 名爲惡口, 心口相違 名爲妄言, 無義浮辭 名爲綺語, □鄙貪欲 不耐他榮 名之爲嫉 暴戾殘忍 懷恨結怒 名之爲□ 於諸事理盲無所曉 名之爲痴 身口七支 惟是業道意地三支 屬煩惱道.

繇惑造業 必招苦果 長繫三界 故不順聖道. 是惡若止 卽名十善 譬如破闇 卽是光明 泮□ 卽便成水也. 然惡 旣有事惡理惡 故□惡爲善 亦有事善理善. 就事善中 下品十善 爲修羅因 中品十善 爲人道因 上品十善 爲天道因. 就理善中 眞諦善 爲二乘因 俗諦善 爲菩薩因 中諦善 爲佛乘因. 此三理善 俱名上上品十善 以行事善者 未必能達理善 而行善者 必兼圓滿事善故也.

疏△三轉惡成善

○佛下 先總標衆法相生 名曰衆生. 瓔珞 云□順理生心名善 乖背爲惡□. 又□益物爲善 損物爲惡 善爲能治 惡爲所治 善惡皆在一念心中 一念善則惡止 一念惡則善滅 改惡遷善 無如不妄念也□.

○何下 後別釋二 先惡. 何句徵也. 身下列也. 身三下釋也. 令前人命斷曰殺, 有三 或用內色 謂手足等, 或用外色 謂刀杖等, 或雙用內外色 謂手執刀杖等.

不與而取名盜 有八 或灼然劫取 或潛行竊取 或詐術騙取 或勢力强取 或詞訟取 或□□取 或受寄托而不還 或應輸稅而不納.

汚穢交□深愛不捨 謂之□ 亦有和順强暴二種.

兩舌 謂向此說彼 向彼說此 離間恩義 挑唆鬪爭等. 惡口者 謂粗惡罵□ 忿怒呪咀 令他不堪等. 妄言者 謂以是爲非 以非爲是 見言不見 不見言見 虛妄不實等. 綺語者 謂莊飾浮言 靡語 艶曲情詞 導欲增悲 蕩人心志等. 殉自名利不耐他榮妬忌曰嫉. 雖屬瞋分 亦貪所感. 圓覺經 云□由於欲境 起諸違順 境背愛心 而生憎嫉 造種種業□. 依對現前不饒益境 瞋惱忿恨 起諸凶暴曰□. 於諸理事 無明迷暗曰癡, 由此無明 起疑邪見貪等煩惱.

此十惡業 作有三品 略擧四重, 一約時 謂於□欲作□ □正作□ □作已□ 三時俱重名上 隨一時輕爲中 三時俱輕爲下. 二約境 殺人爲上 殺畜爲中 蚊□爲下. 三約心 猛利心作爲上 泛爾心作下 處中爲中. 四約人 具自作敎他爲上 唯自作爲中 敎他作爲下. 以要言之 純從分別所發惡業名上, 雜從見愛煩惱所起名中, 但從任運所發惡業名下. 華嚴 云□十不善業 上者地獄因 中者畜生因 下者餓鬼因. 若生人中 殺罪得二果報 謂短命多病, 盜得貧窮共財, □報妻不貞良 得不隨意眷屬, 妄語多被誹誘 爲他所□, 兩舌眷屬乖離 親族弊惡, 惡口常聞惡聲 言多爭訟, 綺語言無人受 語不明了, 貪嫉心不知足 多欲無厭, 瞋□常被他人求其長短 恒被於他之所惱害 邪痴生邪見家 其心諂曲 是故應當遠離十不善道□ 如是下結也. 不順聖道者 □法身 傷慧命 損功德 失法財 乖理害物 故名惡也.

○是下 後善十善對十惡立 以止惡故 卽名爲善. 謂□不殺 不盜 不□ 不妄 不綺語 不兩舌 不惡口 不貪嫉 不瞋 不癡□ 此名止善也. 復有十種行善 謂□放生 布施 梵行 誠實 質直 和合 柔軟 喜捨 慈悲 正信□也. 行十善時 亦有三品四重.    一約時 如□欲行善時□ □正行善時□ □行善已時□ 三時無悔者爲上, 作已方悔爲中 ,正作能悔爲下. 二約境 於劣不殺爲上 如蚊□等, 於勝不殺爲下 爲父母人等, 餘者爲中 如禽畜等. 三約心 猛利重心爲上 處中心爲中 不獲已而心爲下. 四約自他 具自作敎他爲上 唯自非他爲中 自雖不作而敎他作爲下.

下者修羅因 中者人道因 上者諸天因. 華嚴 云□十善業道 是人天乃至有頂處受生因, 又此上品十善業道 以智慧修習 心狹劣故, 怖三界故, 闕大悲故, 從他聞聲而解了故, 成聲聞乘. 又此上品十善業道 修治淸淨 不從他敎 自覺悟故, 大悲方便不具足故, 悟解甚深因緣法故, 成獨覺乘. 又此上品十善業道 修治淸淨 心廣無量故, 具足悲愍故, 方便所攝故, 發生大願故, 不捨衆生故, 希求諸佛大智故, 淨治菩薩諸地故, 淨修一切諸度故, 成菩薩廣大行. 又此上上十善業道 一切種淸淨故, 乃至證十力四無畏故, 一切佛法 皆得成就 是故我今等行十善 應令一切具足淸淨□ 則十善業 該於十法界矣. 十法界報 盡出自心 惡十善□爲十惡 便成三途 心善 百非轉爲百行 便成五乘 心生心滅 不可忽焉. 至於善果 具如十善業道 六波羅經.

) 大正新修大藏經8卷의 大乘理趣六波羅密經의 誤植으로 보임.

南是惡若止 名十善者 是以止爲善也. 不殺而護生等 是以行爲善也. 夫三界輪轉唯心所造一三業也. 縱之而爲惡 種三途之苦因 反之而爲善 熟人天之樂果 譬爲治者 善化之則寇賊 皆爲良民. 不善化之則 良民將爲賊者 是故擧足動步開口動舌起心動念之間智者 當自愼之.

五改過滅罪章 】

佛言 人有衆過 而不自悔 頓息其心 罪來赴身 如水歸海 漸成深廣 若人有過던 自解知非 改惡行善 罪自消滅 如病得汗 漸有□損耳.

解此第五章 承上止惡行善之意 而勸勉改過遷善也. 有過不悔면 則如水赴海 日沈日廣 知過必改 則如病發汗 客邪自除.

疏△四反妄歸眞

○先明不悔 則成妄染. 過失也. 由貪瞋癡 發身口意 作諸惡業 名衆過也. 梵語懺摩 此云悔過, 若別說者 懺名陳露先罪 悔名改往修來. 不自悔者 不肯追懷往□也. 過而不改 是謂過矣. 頓安也. 息止也. 業從心造還自覆藏 名爲頓息其心. 有過必有罪 日積月累 故成其大. 猶如河海 不擇細流 漸成深廣也. 若下 後明懺悔還成眞淨 先法善惡皆唯心造 心能改惡行善 罪亦隨心消滅. 如人轉謗爲讚 怨結解而親自成矣. 夫欲懺悔者 須具此三法 一知非 謂慙愧克責 明信因果 怖畏惡道 □前不悔也. 二改惡 謂發露先罪 斷相續心也. 三行善 求滅罪方法 修功補果也. 此二□前息心. 上三法因 下罪消果 □前罪深也. 故涅槃 云□佛法有二健兒 一者自不作罪 二自作已能悔□ 此是能悔者也. 如下後喩 凡人有病服藥 若得汗 則疾愈而身安 猶如衆生起過行懺 若法喜 則罪滅而心淸. 過旣非一時起 懺亦莫能頓除 故云漸也.

南無心超理 謂之過悔者 追悔前非息心改行也. 未預聖流 孰能無過. 但愚者 不悔罪海轉深. 智者 知非心病漸損.

六忍惡無瞋章 】

佛言 惡人聞善 故來擾亂者 汝自禁息 當無瞋責 彼來惡者 而自惡之.

解此第六章 申明善能勝惡 而惡不能破善也. 上文 勸人止惡行善 改過遷善. 恐有憂者 畏彼惡人撓亂 雖不敢行 故誡以愼勿瞋責惡人 以惡乃在彼 於我無涉故也. 如明鏡中 現於醜容 彼容自醜. 鏡何醜哉. □一生瞋責 則反攬彼之惡 成我之惡矣.

疏△二明世間果三 初善不可撓

○存心不善曰惡人 志仁無惡曰善人. 身口辱曰撓 意來辱曰亂 有意非無心曰故.    禁息意忍也, 無瞋冊身口忍也. 依華嚴明 □忍具八心 一忍辱心 如司空圖之耐辱 耐人之所不耐, 二柔和心 如老子柔弱勝剛强, 三諧順心 如婁師德之睡面自乾, 四悅美心 如孫登之投水嬉笑, 五不瞋心 如孟子之橫逆自反, 六不動心 如諸釋之 訶其愚癡, 七不濁心 如黃憲之汪洋萬頃 撓之不濁 ,八不報心 如陳騫之含隱怨害 置之不報□. 若配此文 身加辱而忍耐不瞋 口毁罵而美順不責 意嫉害而柔和不報 不動不濁 此其所以爲善人也. 善人若還對彼此無知慧. 不對心淸□. 罵者口熱沸 故云而自惡也. 經言彼重以惡來 吾重以善往 福德之氣 常在此間 害氣重殃 反在於彼 此明禍因惡積 福緣善慶 故云福氣常自在也. 易曰積善之家 必有餘慶 積不善之家 必有餘殃 不其然乎.

南撓亂 如毁謗打罵之類 當無嗔責者 華嚴云□菩薩於他起嗔心 卽成就八萬障門 是知嗔之爲害甚大□ 當惡來撓亂 嗔心起時 當以佛知見 禁息之尙不見有已 況有人乎 自惡猶自害也.

七呵佛招禍章 】

佛言 有人聞吾守道 行大仁慈 故致罵佛 佛默不對 罵止.  問曰 子以禮從人 其人不納 禮歸子乎 對曰 歸矣 佛言 今子罵我 我今不納 子自持禍 歸子身矣 猶響應聲 影之隨形 終無免離 愼勿爲惡.

解此第七章 卽上章 彼來惡者 而自惡之之明證也. 今人聞罵 鮮不發瞋 大似領謝帖子 正中罵者之計耳. 或問佛旣大慈 何不令罵者無禍耶. 答曰佛豈欲令其得禍 無柰彼人自招禍患. 今誡以愼勿爲惡卽是除其禍源 慈悲深矣.

疏△二聖不可訶

○先引明罵佛自禍二. 初默然不對 有人指六師外道諸惡人也. 守道以理存心也. 仁者愛人 慈者憐人 施於身曰行 遍法界曰大. 有本 云□愚人以吾爲不善 吾以四等慈護濟之 彼以惡來 吾以善往□. 釋曰□四等四無量心也□. 故云□行大仁者 罵有二種 一作色 二戱笑. 於中或帶宗親 或但自身 復有十相 一種族 二形貌 三稱名 四據齒 五家業 六品位 七威儀 八事迹 九罪過 十善道. 致罵亦二義 一愛人者 人恒愛之 則佛有弟子 而外道眷屬 故致罵也□.

二下士聞道 則大笑之 此乃不得絶聖絶仁之意. 是故不但肯後笑毁 而且致面罵也. 默者笑其狂 愍其痴 忍其怒 治其罵也. 內含四悉 默具事理 見者適悅 是世界悉檀. 得歡喜益 單爲彼默 舊善心生 是爲人悉檀. 得生善益 不對罵止 新惡除遣 是對治悉檀. 得破惡益 悟入聖道 永不爲惡 是第一義悉檀. 得入理益 下問答中 亦具四悉 例此可知.

問下 二擧事況顯. 子者 雖無伏斷 亦住正因 故有外子之名字也. 迎送拜揖 謂之禮. 以禮待人 人受禮尙歸於自 況於不受禮乎. 則知受罵不受罵 亦皆歸自身矣. 所以然者 蓋受禮則生自福 如育王之禮僧. 不受禮則自有禮 如不輕之深敬. 受罵則自招殃 如歌利□賓國王. 不受罵則訶罵自 如鞠多叔孫武叔. 今來罵佛 是自求禍 禍豈不隨其身者哉.

故法華明□獲重罪□, 楞嚴示□墮無間□. 孟子貶□爲亡者□. 老子斥名□死徒□也, 宜矣.

○猶下 次結誡止惡行善. 初二句喩也, 次一句合也, 後一句誡也. 惡因惡果 旣如形聲影響 則善因果亦爾. 是故應當止惡行善轉禍爲福也.

南罵猶謗也. 佛誡惡人不可謗佛 以佛不受謗禍還歸自也. 故設喩明之聲響影形 喩因果不爽.

八害賢滅己章 】

佛言 惡人害賢者 猶仰天而唾 唾不至天 還從己墮 逆風揚塵 塵不至彼 還□己身 賢不可毁 禍必滅己.

解此第八章 深誡惡人令勿害賢 而兼以勖賢人也. 人若果賢 則如天亦如上風 豈受唾塵. □可受毁 便非賢矣.

疏△三賢不毁

○初標擧 神明不測謂之聖 才德出衆謂之賢. 又聖者正也. 捨凡入正性故 四果十地等. 賢者良也 背惡心向良心故 三資四加等 心無悲愍 損惱於他 名之爲害.     猶下 次喩明 初喩毁斥上等聖賢. 次喩逼惱同學良善 含血噴天 還汚己身 如方士之訶責賢祖 身自瘡疱 把塵揚風 反□自體. 如蔡京之貶剝司馬 自取戮辱也.

雜阿含 云□□罵婆羅門 遙見世尊 作粗惡語 瞋罵訶責 把土□佛 時有逆風 還吹其土 反自□身 世尊說曰 □若人無瞋恨 罵辱以加者 淸淨無結垢 彼惡還已 猶如土□彼 逆風還自汚□ 時婆羅門 懺悔而去□.

賢下後合示, 比喩經 云□有淸信士 初持五戒 後時衰老 多有廢忘 爾時山中 有渴梵志 從其乞飮 田家事忙 不暇看之 遂恨而去 梵志能起尸使鬼 召得殺鬼 勅曰 □彼辱我 往殺之□. 山中有羅漢知之 往田家語言 汝今夜早然燈 勤三自歸可得安隱 主人如敎 通曉念佛誦戒 鬼莫能害 鬼神之法 人令其殺 卽便欲殺 但彼有不可殺之德 法當反殺 其使鬼者 其鬼乃□ 欲害梵志 羅漢蔽之 令鬼不見 田家悟道 梵志得活□. 法華 云□呪詛諸毒藥 所欲害身者 念彼觀音力 還著於木人□ 皆是毁賢禍已之明證也.

南佛誡惡人 不可害賢 以賢者不可害 □自害耳. 故設二喩明之.

九守志會道章 】

佛言 博聞愛道 道必難會 守志奉道 其道甚大.

解此第九章 誡勸稟敎行人 須聞而思 思而修 不宜但貴口耳之學也. 博聞者 不知隨文入觀 惟圖强記名言也, 愛道者 不知道本卽心妄於心外取道也, 受持者 念念趨向菩提 不雜名利心, 奉道者 念念體會心源여 不復向外覓也.

疏△三明上上果二 初道果顯勝二 初奉道得大智果

○博學多聞 則涉於名言. 愛道廣遠 則高於門境 那知道不遠人 徒證□慢 法本離言 何勞强記 猶如阿難徒聞 未全道力 故云難會. 心之所至謂之志 理之所詣謂之道 指守其志 則無如外智 體奉其道 則無智外如 心境相契 如蓋合底 體包太虛 用周沙界 故云甚大 三乘菩提 皆在自心得矣. 豈遠乎哉.

南博聞 喩多聞也. 愛道 喩慕道也. 多聞以慕道 則全是口耳之學 與道轉遠 故必難會守志者 不爲岐路所惑也. 奉道者 一心在道也. 不爲岐路所惑 而一心在道 則道必可得 故其道大.

十助施得福章 】

佛言 覩人施道 助之歡善 得福甚大 沙門問曰  此福盡乎 佛言 譬如一炬之火數百千人 各以炬來分取 熟食除冥 此炬如故 福亦如之.

解此第十章 明隨喜功德 自他兼利 福無窮盡也. 施道有三 一 資生施 謂以財濟其貧窮 二 無畏施 謂於難中拔其憂苦 三者 法施 謂以三學 令得四益. 不惟自行三種施道 得福甚多 卽使見他行施 助令歡喜 福亦無盡.

沙門下 釋義 恐有愚人正行施時 見他隨喜 懼他分我功德 故以炬火如故曉之. 蓋不惟無減於我 而福報展轉殊勝矣.

昔有二人採花 一自供佛 一轉施人供佛 以問彌勒 彌勒 □自供者 成□支佛果 施他人者 成無上菩提□ 蓋獨樂不若與人 與少不若與衆 世出世道 無不皆然也. 熟食 喩成聖果, 除冥 喩破三障.

疏△二助道得大福果

○初直明隨喜福大 施道是法施 揀非財施 助歡是隨喜 揀非自作 見作曰覩 人通五乘 福甚大者 大品明□不可知數□. 法華 謂□無量無邊 以隨喜施道□ 揀非隨喜施財也. 沙門下 次問答福報無盡. 先問 上大且約橫遍法界 此盡乃對竪窮時世, 故疑難 云□此福雖大亦有盡耶□.

不下次答, 先喩一炬之火本 喩初聞隨喜者福 千百炬來分取 喩百千人展轉聞而隨喜得福. 熟食喩得定身福 禪悅食也. 除冥喩得慧身福 生空慧除界內無明也. 亦可熟食喩涅槃法性身福 法喜食也. 除冥喩得智身福 法空智除界外無明也. 如故謂本有之火不減 喩不因展轉分取其福 而致初聞隨喜之福有減損也. 末一句合法 轉聞分取 福尙無減 況自行持 福豈盡乎. 經云□財施有盡 法施無盡□ 則隨喜福 亦無盡也.

南普賢十大願隨喜功德 其一也. 功德不出六度 而布施 足以該之 故惟云覩施道也. 見他勝事 而心生憎嫉 則其罪無窮, 覩人施道 而助之歡喜 則其福甚大. 沙門問此福盡者意 謂□此施福 旣爲彼隨喜之 而得福 則此人之福 不亦盡乎.□ 佛爲釋疑 云□譬如一炬之火 數千百人 以炬各分之 或熟食 或除冥 而此炬之火 如故 一人之福 數千百人隨喜之 而皆得福 此人之福 不損 但仗彼爲增上緣耳. 況又展轉相傳其□愈熾 則其福不愈大乎.

十一擧田較勝章 】

佛言 飯惡人百 不如飯一善人 飯善人千 不如飯一持五戒者 飯五戒者萬 不如飯一須陀洹 飯百萬須陀洹 不如飯一斯陀含 飯千萬斯陀含 不如飯一阿那含 飯一億阿那含 不如飯一阿羅漢 飯十億阿羅漢 不如飯一□支佛 飯百億□支佛 不如飯一三世諸佛 飯千億三世諸佛 不如飯一無念無住無修無證之者.

解此第十一章 較量福田勝劣不等 令人知所歸向也.

一善勝百惡人 顯易可知, 一持五戒人 勝千善人者 以世間善人所奉十善 僅屬舊醫之法 不以三歸依爲體 不成出世津梁. 若能受三自歸 奉五戒 爲佛弟子 便知四諦四念處門 於一生中堪證三果 故得千培勝於常流也.

一須陀洹 勝萬五戒者 須陀洹已斷見惑 已預聖流ㄹ새 故得遠勝內外凡也.

一舍陀含 勝百萬須陀洹者 舍陀含已斷欲界六品思惑 煩惱漸薄 正使百萬住果須陀洹 未修勝進行時 終不能知二果境界 何□能知也.

一阿那含 勝千萬舍陀含者 阿那含已斷欲界思惑 九品皆盡 正使千萬舍陀含 終不能知三果境界 何□能知也.

一阿羅漢 勝一億阿那含者 萬萬曰億 阿羅漢斷盡見思惑 超出三界 尤非住三果人能知能度故也.

□支佛 有二種 一者 出有佛世 稟十二因緣敎 悟道侵習 名爲緣覺, 二者 出無佛世 觀物幻化 自悟無生 斷結侵習 名爲獨覺. 以阿羅漢 斷正使 □支佛兼侵餘習 故一□支 能勝十億阿羅漢也.

三世諸佛 約藏頭佛果言之 三大阿僧祗劫 修行六度 正習皆悉斷盡 利益無量衆生 故一佛 能勝百億□支佛也. 無念無住無修無證之者 指圓敎初住已上 亦可兼攝別敎初地 通敎佛地. 蓋通敎體色入空 知一切法無性 故念卽無念, 住卽無住, 修卽無修, 證卽無證.

至成佛時 能於色究竟天 示現最高大身 統王三千世界 別歡喜地 圓發心住 所以供此一人 勝於千萬億三世諸佛也. 復次前之八番 皆是約田, 此第九番 卽是約心. 蓋未達一切諸法 念本無念 住本無住 修本無修 證本無證. 故於平等法中 分勝分劣 若了達無念無住無修無證妙理 則下自惡人 上至諸佛 罔非無念無住無修無證之者. 燒夷人上佛飯 佛施餓狗 功德無異. 維摩以一分奉難勝如來 一分施最下乞人 復亦平等.

若不知福勝劣差別 則無以顯修德之足貴, 若不達生佛本自平等 則無以悟性德之淵源. 是謂常同常別 常別常同 法界法爾微妙法門.

疏△二聖果顯勝二 初備顯飯善令得無漏

○先凡位中較田勝 非善非惡謂之凡 貧病等也. 仁慈無害謂善 忠恕等也. 歸信佛律 名持五戒 兼攝餘戒定慧人天 及小敎中七方便也.

飯百下 次聖位中較田勝. 初四果中較也. 飯十下 次三乘中較也. 別行抄 云□□支佛者 此云獨覺 獨一覺故, 亦名緣覺 從緣生覺故□. 飯一三世諸佛者 謂於三世諸佛中 隨飯一佛也. 聲門斷使 如燒木成炭 支佛侵習 如燒炭成灰 佛則正習俱除 如灰炭俱盡 而又說法利生 故增勝耳. 飯天下 後有無乘較也. 千億諸佛者 謂諸佛中 飯至千億尊佛也. 念心住境修因 證果也. 無念 揀凡夫善人之有念. 無住 揀持戒之有住. 無修 揀三果之有修. 無證 揀羅漢□支諸佛之有證.

前九較中 後後勝前 雖有福報 猶住於相 以生心動念 卽乖法體故 今則無心 不取於相 所獲福報 亦如虛空不可思量. 以取捨情亡等於眞空故.

指要錄 云□佛爲須達 說布施果報 謂多施小報 小施多報 供養百千諸佛 不如供養一無心道□.

問□施食有何功德□ 答□食時獲五福 一曰施命 二曰施色 三曰施力 四曰施安 五曰施辨□. 亦云□無盡功德 猶彼尼拘類樹種如纖芥 生長四十里 世下數萬果實□. 是故□婢捨一文 得公主之貴□, □女施二錢 感正后之榮□, □文□擧家 皆福□, □那律 多劫無貧□, □德勝獻□ 爲人王□, □使女施潘 成支佛□.

問□貧者將何作施□ 答□優婆塞戒經 云□貧者說無財施 是義不然 何以故 貧賤之人 亦有食分 食已洗器 棄蕩滌汁施應食者 亦得福德. 若以塵□ 施於蟻者 亦得無量果報, 天下極貧 誰無塵許□耶. 誰有三日食三□□ 命不全者. 是故諸人 應以食半施於乞者. 善男子 極貧之人 誰有赤裸無衣服者 若有衣服 豈無一線可以施人. 天下之人 誰貧無身 如其有身 見他作福身應往助 亦名行施 亦得福德□□.    如迦□延 敎□一老婢取水以施□ 是也.

問□若施聖人得福多者, 云何 經說智人行時 不簡福田□. 答□釋有多意 明能施人有愚智之別 所施境有悲敬之殊 悲是貧苦 敬是三寶 悲是田劣而心勝 敬是田勝而心劣. 若取心勝 施佛則不如施貧 如經說言 供養諸佛菩薩聲聞 不如是畜一口飮食 其福勝彼百千萬億. 故舍利弗 一飯上佛 佛廻施狗 此明悲田最勝也. 若擧敬法重人 敬田卽勝 如經說言, 若施畜生 得百倍報 乃至須陀洹 得無量報 羅漢□支尙不如佛 況餘類耶. 若據平等而行施者 無間悲敬 等心而施 得福弘廣□.

故維摩 云□分作二分 一施難勝如來 一與城中乞人 福田無二也□

南夫擇田投種 自惡人至於三世諸佛極矣. 然猶云 不如飯無念住修證之人者 以其凡聖情盡超諸格量 故其福獨勝也. □如此人畢竟 如何供養金菓早朝猿摘去玉花晩後鳳啣來.

十二詳難勉行章 】

) 疏에는 十二尊親顯孝章이  □佛言 凡人事天地鬼神 不如孝其二親 二親最神也.□으로 되있고 그     註는 다음과 같다.

△二別顯孝德令成正覺

○天通三界 地攝四居 鬼盡疫□蠱毒 神該水火晝夜. 事者如塗灰外道  事自在天, 安□論師 事大梵天, 圍陀論師 事那羅延天, 方論師 計地方 路迦耶 計微塵. 諸迦葉波 勤役四大, 復有梵志尼□子等 告召山林樹塚等神 殺諸衆生 取血肉 祭祀藥叉羅刹婆等.

孝子竭力事奉 盡心供養也. 二親父母也. 不如者 天唯覆 地唯載. 神能福 鬼作威. 父母於我福威覆載  無不施設 故事天地鬼神 不如孝二親也.

心地經 云□父有慈恩 母有悲母□. 若詳說之 有十種德 則長養恩 彌於普天, 憐愍之德 過於大地, 假使有人爲福 供養一百淨行大婆羅門 一百五通大神仙 一百大智師長善友 不如一念住孝順心 以微少物 供養父母. 又彼父母能生我身修道器故. 若孝養之 卽爲供佛 令得速成無上菩提 揀非敬事天地鬼神但成世間有漏福也□.

大集經 云□世若無불 善事父母 事父母者 卽是事佛 父母於我爲先覺故□. 心地觀 云□若人至心供養佛 復有精勤修孝養 如是二人福無異 三世受報亦無窮□. 報恩經 云□爲孝養父母 知恩報恩故 令我速成阿□菩提□ 知釋尊目連道紀鑒宗. 故云□理親最神也□.

佛言 人有二十難 貧窮布施難 豪貴學道難 棄命必死難 得睹佛經難 生値佛世難 忍色忍欲難 見好不求難 被辱不瞋難 有劫不臨難  觸事無心難 廣學博究難 除滅我慢難 不輕未學難 心行平等難 不說是非難 會善知識難 見性學道難 隨化度人難 睹境不動難 善解方便難.

解此第十二章 略擧二十難事以爲勸誡也.

順情則易 逆情則難 然能心發肯心 則雖難而易 其或但隨流俗 則隨易亦難. 夫貧窮則布施爲難 故雖少許之施 得福甚多 不可不勉力也.

然現見有貧而能施者 乃富人反不肯施 則□鄙爲何如耶. 豪貴學道 例施可知. 人所最重者 身命 誠能棄命 則何事不可爲者. 然未聞保命畏死之人 果能長生不死 則亦何事貪惜也. 佛經難覩 今幸覩佛經而不硏精□思 與不覩何異. 佛世難値 今幸値佛世而不及時進修 則與不値何殊, 色欲雖恒情所好.

然或察其味少苦多 或觀其如幻如影 則何難忍制, 若見好時 知其未必可求 則貪心自息, 若被辱時 但以情恕理遣 則瞋意自平. 視富貴 若草頭露 何容以勢臨人, 觀事境同夢所緣 何必勞心措置, 廣學而不博究 如入海無指南針 安能會理, 恃學而生我慢 如沃壞以滋□稗 反害良禾.

佛嘗言四種不可忽 一者 火雖小不可忽, 二者 龍雖小不可忽, 三者 王子雖小不可忽, 四者 沙門雖小不可忽. 今有經未學者 未知其不可忽故也 心平等 則施難勝如來 與施最下乞人 功德無異.

泯是非 則一切諸法 無非佛法 是非情見未忘 決不能見法界眞善知識 不學稱性權實之道 不能隨化度人. 未達隨化度人方便 安能覩十法界境而一心不動 若不能於一一法界中具見一切法界事理 何繇善解同體方便, 故知此二十事 後後難於前前也.

疏△二十四章分別因功起行分二 初總明世出世行

○先總標 貧下次別列中 先世間行難 貧者無福 窮子無慧, 又貧無財産 窮無衣食. 施有三 一者財 二者法 三者無畏. 貧賤施財 豈不爲難 道則戒善禪定等法. 然饑寒困苦 道心易發 富貴尊榮 學道則難. 色心連持爲命 物物貪生 人人□死 故棄命爲難. 然難與易 俱出於心 若心生疑 非難成難, 心若無疑 是難非難.

貧者肯施 如賣薪三錢 紡績一縷 磨鏡手指 牧羊草蓋 設不信施 雖富貴亦難 如摩訶男長者. 又肯學道 何拘豪貴 波琉璃王指名見佛 祇陀太子 因酒念戒.

又順情而背理 雖臨終而謨活 如大舜出於逡井 西伯釋於□里 若順理而逆情 縱殺身而不顧 如□孔聖甘於夕死, 初果願於刀亡, 薩□投身餓虎, 達王割肉餓鷹□.

○得下 次出世行難三. 初依敎起行難 敎典積如山岳 盡是甘露醍□ 八苦交煎 何能得道. 佛在世時我沈淪 我出頭時佛滅度 故佛前佛後 是名爲難. 美色人所欲愛. 珍好 衆貪求者 不欲不求 可謂難矣. 富貴逼人 以直報怨 臨事而懼 是常情也. 今欲無心而不瞋臨 豈不難哉. 若能捨全軀而求半偈 造佛像而受記音 夫婦一床而分寢□ 見□五欲而無歡樂 臨罵而佯爲不聞 被射而慈愍無怨 無心行欲 類木人看華鳥 不意斬殺 猶伎見之聽訟獄 則此諸難 亦不難矣.

○廣下 二學道證果難. 一句難了 況欲窮通三藏 上座尙譏 豈能遜讓初學 空腹高心 有恃者可知 勝負氣厚 祭物也難論 是非情濃 隱惡揚善者少 入耳出口 道聽途說者多 稍有覺悟 便言見性明心 道理未窮 焉能該因徹果. 必也如阿難之多聞 不輕之禮敬 難陀稽首波離 帝釋請問野干 受苦辱而無諍 順師敎而遍參 女子深觀 見諦得果 老僧繫念 斷惑證眞 是則觸向成易 又阿難成.

○隨下 三廣化衆生難 衆生無邊 心行無盡 云何可度 令出生死 如沙彌退心 學人不願故難也. 眼貪愛色 耳分別聲 鼻□諸香 舌嗜於味 欲逆流根至不生滅 豈易得耶. 衆生病根旣廣 如來法藥亦多. 感有剛柔邪正機宜 應有慈威逆順敎門 不能一一善解 奚使人人入道. 豈如□迦□延之善敎歸戒, 舍利弗之敎化浣金, 力藍不覺車聲, 空生不聞鼓響, 末利假酒而求廚官, 大悲用殺而活賈客□ 審爾 難亦非難矣.    故至難之爲語 罪在於人 人有心願者 入劫燒 升梵天 把虛空 擲大千 未足爲難 人無心願者. 得覩佛經尙難 黃能上弘下化者乎. 今佛擧言難者 正欲吾人發猛勇心 立堅固願 能行其難行 常人而爲難得人也.

南此佛略示人情之難事二十種 蓋欲人轉難爲易化 情向道也. 如知貧窮無羨餘.

則減口體 以行施豪貴易其業 則降志以學道 貪生難棄 則引義自決 佛經難覩 則信樂希求 乃至不善解方便 則深思□□究 令心慧戒發 必使□□□臼 不爲諸難所封 是稱人中 大丈夫也.

十三守導淨命章 】

沙門問佛 以何因緣 得知宿命 會其至道 佛言 淨心守志 可會至道. 譬如磨鏡 垢去明存 斷欲無求 當得宿命.

解此第十三章 問意重在宿命 答意重在會道 蓋知宿命者 未必會至道 而會至道者 決能知宿命也

疏△二別明世出世行二 先明修出世得淨之行三 初明對治法門令悟俗諦五 初淨心      斷欲

○親生爲因 助長爲緣. 宿命六通中一. 至道卽諦理也. 此是眞如性 亦卽諸法勝義. 佛言下 答也.

先道眞如道理 □一切處 旣無形相非作意得 但依衆生心現.

衆生心者 猶如於鏡 鏡若有垢 光色不現, 心若有垢 道理不現 要當守志行 淨心性 卽見道眞 如鏡之垢去 卽現形像也.

斷下 次命斷欲 卽人我自空 無求則受想滅盡 一切蘊處不能爲□. 如是過去無數劫中 捨身受身 皆現在前 故宿命通 亦備於我 非外得也. 設謂求外 是邪說矣.

南宿命 六通之一也. 至道 大道也. 夫道本現成由迷 故隔. 若能淨其心 守其志 則道必可會. 如趙州 謂□汝但究理 坐看二三十年不會 截取老僧頭 去心本靈明□ 由貪欲故昧 若能內無所欲外無所求 則心光獨露 而曠劫之事 一念皆知 猶如磨鏡垢去 明存胡漢俱現也.

十四行善志大章 】

沙門問佛 何者爲善 何者最大 佛言 行道守眞者善志與道合者大.

解此第十四章 明善莫善於眞修 大莫大於實證也. 行道守眞 則萬善同會 志與道合 則法界體圓.

疏△二守眞合道

○文中二 初善 世間有戒善禪定 出世有諦緣度行, 不知何者 一法爲至善也. 次大 世間有五大 出世有七大, 未審何法爲最大也. 佛下答 先善守性眞 自利行也, 揀非世禪等比. 行覺道 利他敎也, 揀非權敎等比. 性修兼具 故爲至善. 志句後大,志願也. 心志期求意 又誓也. 心志必固意 隱居以求其志 行義以達其道 志因道顯 道因志弘 故云合. 居天下之廣居 行天下之大道 上符諸佛傳心之□ 下契衆生明心之宜 域中有四 道理最勝 故云大. 此之大善 唯人道爲能耳 人而不爲 吾末如之何也已矣.

南道非行 則弗至眞, 非守 則外移. 若能守眞 則不肯於理 故善然尙局 在人天 至於行之守之 而合於道 則可超出凡倫優入聖域 故曰大也.

十五忍力心明章 】

沙門問佛 何者多力 何者最明 佛言 忍辱多力 不懷惡故 兼加安健. 忍者無惡 必爲人尊 心垢滅盡 淨無瑕穢 是爲最明 未有天地 逮於今日 十方所有 無有不見 無有不聞 得一切智 可謂明矣.

解此第十五章 明忍辱力大 滅垢明遠也. 忍有三種 一 耐怨害忍 亦名生忍, 二 安受苦忍 亦名法忍, 三 諦察法忍 亦名第一義忍. 今卽約耐怨害而入第一義也. 餘文易知.

疏△三忍惡滅垢

○佛言下 次答 亦二 初忍爲多力二. 先標 百行之本 忍之爲上 不忍則感七損三苦 忍則七益四樂 是故多力. 阿含 云□力有六種 該子以啼, 女人以瞋, 國王以 □慢, 沙門以忍辱, 羅漢以精進, 諸佛以慈悲□ 此之謂也. 不下 次釋忍有二 一生忍 有逆有順, 逆者謂於瞋罵打害境中 而不生於忿恨怨惱. 順者 謂於恭敬供養境中而不生於貪愛□逸. 二法忍 有心法非心法, 心法者 謂淫欲瞋□憂疑邪見慢等, 非心法者 謂寒熱饑渴風雨老病死等. 今不懷惡 卽生中忍逆境也. 安□卽法中忍非心也. 又初名他不饒益忍 所謂應忍他人之惱 心不懷報 亦名耐怨忍 忍彼怨家惱害 是忍外障也. 次名安然受苦忍 所謂忍於利衰毁譽稱譏苦樂等法 亦名安受忍 忍彼貧病等苦 是忍內障也. 無惡者 唯識 云□忍有三種 謂耐怨害 安受苦忍 諦察法忍□ 釋曰□後一是前二忍所依止處 堪忍甚深廣大法故□. 又般若 云□忍有二種 一安受忍 謂於刀杖加害毁罵凌辱而不起加報心 蚊氓蚤□寒熱苦惱而不生忿恨心.    二觀察忍 思惟諸行 如幻不實 誰呵毁我 誰加害我 誰受凌辱 誰受苦惱 唯是自心虛妄分別 我今不應橫起執著 今是後一諦觀察也. 又不懷安□ 有相事忍也. 此之無惡 無生理忍也. 謂以正慧觀察生法性空 辱不可得 苦空無我 誰爲忍者 辱忍旣空 無生現前 更證寂滅 又何惡哉. 戒經云□忍辱第一道□. 阿含 云□是法可尊貴 故住三忍者 爲人世第一尊矣□.

○心下 二心爲最明三 初離垢明 三障斷 二執空 名垢滅盡 現行穢種習瑕 悉淨無餘 淨極光通 寂照含空矣. 未下二性覺明 自性本來靈知靈覺不昧不昏 推之無始 引之無終 先天地而不滅 後天地而不生 迎之不來 縱之不去. 云□有則空虛無相□, 云□無則神解不測□ 耀古今 透金石 日月雖遍 不照覆盆. 今此靈明徹而又徹. 大地雖堅 難逃劫壞 今此眞寂恒而又恒. 故云□自未有天地已來 無法不達. 未有甚於心明者也. 起信 云□從本已來 自性滿足一切功德 所謂自體 有大智慧光明義故, □照法界義故, 眞實識知義故□. 楞嚴 云□性覺妙明 本覺明□□. 得下三究竟明 智者無不知也. 以遠離微細念故 得見心性 一見性時 則衆物之表裏精粗. 靡所不徹 到此始名爲圓滿覺 得一切智也. 唯心具三 故爲最明 佛具三明 名明行足.

南力莫多於忍辱 而忍辱之人 達無我我所 故雖惡境來加 而心不懷惡八風撓 而心加安健 所謂能行忍者 乃可名爲有力大人也. 故爲人所尊明莫最於滅心垢 以心垢滅者 靈光獨露 得一切智 古今所有無不知見 所謂恒沙界外 一滴之雨盡知頭數也. 不謂明乎.

十六澄濁見道章 】

佛言 人懷愛欲 不見道者 譬如澄水 致手攪之 衆人共臨. 無有睹其影者 人以愛欲交錯 心中濁興 故不見道. 汝等沙門 當捨愛欲 愛欲垢盡 道可見矣.

解此第十六章 明吾人心水本澄 卽是至道 斷繇愛欲所攪 故不能於一念中炳現十界影像也. 捨三界愛欲 見思垢盡 則眞諦道可見 捨偏眞愛欲 塵沙垢盡 則俗諦道可見 捨果報愛欲 無明垢盡 則中諦道可見矣.

疏△四澄濁見道

○人下 初標起 愛心熾盛 道心隱微 人若懷欲 豈能見道. 譬下 次擧喩 水有三緣 不能現影 一者濁, 楞嚴 云□譬如淸水 淸潔水然 有世間人 取彼土塵 投於淨水 土失留□ 水亡淸潔 容貌汨然□. 二者動 或以五彩投中攪之 或以手指挑撥 或以風拈起諸波浪. 三者大 有本 云□猛火著釜下 中水踊躍 以布覆上 衆生照臨 亦無覩其影者□.

人下 三合法 心如水 貪愛煩惱如濁 欣厭五欲 如手五指攪動 或五塵欲境生滅於心 如五彩投中 風起波浪. 又有本 云□心中向有三毒 涌沸在內 五蓋覆外終不見道□. 則以三毒合火 五蓋合布 道理合影.

汝下 四結勸 當捨者, 有本 云□若人漸解懺悔 來迎知識 水澄穢除 淸淨無垢 卽自見形□. 捨法有二 一懺則內之因行勝也, 垢穢除矣. 自見道之影用. 二近則外之敎緣勝也, 心水淨矣. 自見道之形體.

愛欲下 愛盡則心自澄淸 欲盡則心自不動 垢盡則心自開顯 道欲不現其形影 亦可得也. 經云□衆生心水淨 如來影現中□. 有本 云□惡心垢盡 乃知魂靈所從來 生死所趣向 諸佛國土 道德所在耳□ 從來宿命也. 趣向天眼明也. 佛國性德漏盡明也. 三明具時 道用彰矣.

南澄水喩心本淸淨 手攪喩愛欲渾濁 不覩影喩不見道 心中濁興謂由愛欲 故衆欲□起也. 水淸則手髮可鑑心淨 則道體畢露 不捨愛欲 而能見道者 未之有也.

十七滅暗存明章 】

佛言 夫見道者 譬如持炬 入冥室中 其冥卽滅 而明獨存 學道見諦 無明卽滅 而明常存矣.

解此第十七章 深現無明無性 故見道卽可永滅 亦顯無明未滅 不得眞見道也. 知無明之可滅 不致生於退屈, 知眞見之常明 亦可祛增上慢矣.

疏△五滅暗存明

○佛下 法也. 譬下喩也. 持炬喩修學觀道, 冥室喩有漏陰處, 冥喩無明煩惱, 明喩覺智菩提. 滅存者 大集 云□譬如百年暗室 一燈能破 明來暗去 不容兩立 如風火水 動顯靜隱也□. 學下合也. 小乘但修無我觀智以斷貪等 止息諸業 證我空眞如 得須陀洹果 乃至 滅盡患累 得羅漢果成無生智. 大乘依於二空之智 修唯識觀及六度四攝等行 漸漸伏斷二障 證二空所顯眞如 十地圓滿 轉八識成四智菩提也.

南已上皆破無明 而見道 此章獨見諦 而滅無明 文影略耳.

十八無相會眞章 】

佛言 吾法念無念念 行無行行 言無言言 修無修修 會者近爾 迷者遠乎 言語道斷 非物所拘 差之毫釐 失之須臾.

解此第十八章 明念行言修 皆超有無兩關 而不可以有無情見湊泊也. 念卽無念 故常念此無念之念 豈以不念爲無念.

行等三句 例此 可知. 會得則觸事全眞 迷者則轉趨轉遠, 言語相卽解脫相故 言語道斷 一切物 卽眞如性 故非物所拘 才涉有無 便隔□壞 故此之豪釐 才涉思惟 便成剩法 故失地須臾.

疏△二明無相法門令悟眞諦

○佛下 一住無相乃會. 法謂法性覺道也. 而云吾者衆生在迷 不能證知 佛得大覺 法唯佛有也. 此二字貫下四法. 含衆妙而有餘 故可念行言修 相用紛然故 超言思而逈出 故無念之可念 乃至無修可修 眞體空寂故 念約理 修約果 敎行可知 法相雖多不出此四 若忘情絶慮而體會之 道不遠人我欲仁 斯仁至矣. 但衆生迷自本心 道在邇而求諸遠 雖終日行而不自覺 哀哉.

言下 二涉擬議 則墮 口欲辨而詞喪 故云□道斷□. 心欲緣而慮忘 故云□非拘□. 理圓言偏 言生理喪 故云□差之豪釐□. 經云□凡有言說 皆成戱論□ 是也. 法無相想 思則亂生 故云□失之須臾□. 經云□汝暫擧心 塵勞先起□是也.

南從無住本立一切法言其有 體本寂滅言其無, 幻相儼然 故云□念武念念等□.

悟其旨者 不滯於有無 獨超物外 故與此法近. 迷其旨者 滯於有無 永墮塵區 故與此法遠也. 況此法言語路絶 不可以言語求, 非物所拘 不可以事物取. 蓋惟證者 方知非情所測. 若以有思惟心 擬議於事物之迹, 則豪釐之差 天地懸隔 須臾之失 永劫沈淪 可不愼哉.

十九觀覺得道章 】

佛言 觀天地 念非常 觀世界 念非常 觀靈覺 卽菩提 如是知識 得道疾矣.

解此第十九章 明唯心識觀 遣虛存實也. 天覆地載 凡情計爲常住實有. 今觀天則寒暑代謝 地則陵谷遞遷 旣爾生滅非常. 豈是心外實法. 次觀一身之中 世爲遷流, 界爲方位, 世固念念不停, 界亦互對無定 於中豈有實我實法. 此則遣□計之本虛也. 次觀現前一念靈覺之性 旣離我法二執 便成四智菩提 次則存依圓之實性也. 遣虛則無增益謗 存實則無損減謗 非有非無 速契中道矣.

疏△三明總相法門令悟第一義諦

○上而三界之天 下而四州之地 橫則十方之界 竪則三際之世 皆有爲法 終歸敗壞也. 經云□汝當照明諸器世界 可作之法 皆從變滅□. 靈覺卽當人本具靈知之心也.

在有情名佛性 兼無情名法性 復有多名 謂□本心, 本覺, 眞如, 眞性, 法界, 實際, 如來藏等□. 六道凡夫 迷此而起煩惱 三乘聖人 悟此而得菩提 法爾如然 非作得故 是一切法勝義諦也.  識無常之法相不有 知靈覺之眞性不無 非空非有而性而相 雙融無□ 具在一時 故是中道第一義諦觀也.

三諦觀中 獨此爲勝 如是修者 得道甚疾.

南劫火洞然 大千俱壞 天地世界 何常之有衆生覺性靈. 靈不昧直下與諸佛所證智果 同體不二 豈有間然. 蓋無常爲入道之門 靈覺是本有佛性二者 能觀之 如灸病得穴 而道之得旦暮可待 豈不疾乎.

二十推我成空章 】

佛言 當今身中四大 各自有名 都無我者 我旣都無 其如幻耳.

解此第二十章 示人以四大觀身 入如幻法門也. 身中堅者 名地, 潤者 名水, 煖者 名火, 動者 名風. 覓我了不可得 能成 所成 體皆如幻 能觀 所觀 亦復如幻 於一幻喩 便可通達空假中理 故知四大觀身 實四敎之總號也.

疏△後明修世間離染之行二 初離染自能得果 二初明離染功二 先推我本空

○名者 地水火風 是四物名 堅濕煖動 是四物體也. 身中四大者 是內四大 揀非外四大也. 楞嚴 云□則如身中堅相爲地 潤濕爲水 煖觸爲火 動搖爲風. 都無我者 四大相違 各各差別 未審我身屬於何大 若總相屬 卽是四我 若總不屬 卽應離四 別有我身 今推我體 但有假立 非實有性□. 其如幻者 圓覺 云□我今此身 四大和合, 四大各離 今者妄身 當在何處 卽如此身 畢竟無體 和合爲相 實同幻化□.     當念者 行住坐臥一切時處 常當如是念身無我 如幻觀也.

南念猶觀也. 以衆生認身爲我 故令觀此身唯有四大假名而無我者.

如堅者名地 濕者名水 煖者名火 動者名風, 何者名爲我乎. 若四者則我 則我有四, 若四者非我 則離四之外 我安在哉.

由此觀之 我不可得其身心之相 惟如幻耳. 毗婆尸佛 偈云 □身從無相中 受生猶如幻出諸形相 幻人心識本來無罪福 皆空無所住 是故學者 責如幻也.

二十一求名危身章 】

佛言 人隨情欲 求於聲名 聲名顯著 身已故矣 貪世常名  而不學道 枉功勞形 譬如燒香 雖人聞香 香之燼矣 危身之火  而在其後.

解此第二十一章 甚明好名之人 不惟無益 而且深有損也.

疏△次明業不失二 初習染卽危身火宅二 初聲名喪身

○先法德者名之實 名者德之標 則有實德於已 而其名譽自彰 如兒童之誦司馬 苟無其德 但隨情欲好求聲名 有意馳求 名成身喪矣. 何者貪流俗之華名 不守道眞 枉功勞形故.

譬下次喩 □檀等香木喩人 隨情喩遇火 求名喩燒香起烟 顯著喩人聞香烟 香木燼喩人身故 不自靜守喩不學道 危火在後喩業報流轉 □製喩枉功 薰灸喩勞形.     問孔子疾沒世而名不稱 惡四十五十之無聞 何云枉功勞形耶. 答此是勉人進德修業 當在少壯之時 德建名立 如佛十號 非敎如王□謙恭下士 沽名弔譽者也. 是故三代已上 唯恐好名 老子亦云 良賈深藏若虛 君子盛德容貌若愚 觀文殊責彌勒 意可知矣. 況名實無當 貪求何爲.

南貪世常名 謂貪世間庸衆人所求之名 □功勞形 謂無益身心性命 徒費力耳. 香聞質燼 喩名著身喪 危身之火, 而在其後者 謂亨虛名於生前 受實禍於身後也.

淸凉國師 云□求大名稱者 勝負心 是修羅因 若我慢心 是外道因□ 是也.

二十二貪財招苦章 】

佛言 財色於人 人之不捨 譬如刀刃有蜜 不足一餐之美 小兒□之 則有割舌之患 .

解此第二十二章 甚明財色之味寡 而傷害甚多 有智者不可類彼小兒也.

疏△二財色招苦

○不下 先法, 財色 五欲中二 常能□惑一切凡愚 令生愛著 至死不捨也. 譬下次喩刀刃喩三界火宅生死世間, 蜜喩財色, 不足一餐喩財不能稱一生 色不能至一時, 小兒喩凡愚, □喩貪愛不捨, 割舌喩喪身亡家 墮入三途 果常此觀 自能疎財遠色矣.

南刀蜜喩財色 小兒喩無知之人 不足一餐喩利少 割舌喩害多也.

二十三繫妻溺泥章 】

佛言 人繫於妻子舍宅 甚於牢獄 牢獄有散釋之期 妻子無遠離之念 情愛於色 豈憚驅馳 雖有虎口之患 心存甘伏 投泥自溺 故曰凡夫 透得此門 出塵羅漢.

解此第二十三章 深明妻子舍宅之埋沒人 而勸以速遠離也. 欲界 以男女眷屬爲妻子 種種宮殿爲舍宅, 色界 以味禪爲妻子 四禪天爲舍宅, 無色界 以癡定爲妻子 四空天爲舍宅 愛見所□ 患同虎口 充類言之.

二僧 以一解脫味爲妻子 偏眞涅槃爲舍宅, 勸敎 以遊戱神通爲妻子 出眞涉俗爲舍宅 透得空有兩門 方成中道無生果.

疏△二離染卽出塵羅漢

○佛下 先正明其過. 人喩罪者 妻室喩牢獄 繫縛喩禁閉 遠離喩散釋 愛色喩作惡 驅馳喩役使 虎口喩殺身. 心地觀 云□在家逼迫如牢獄 欲求解脫甚爲難. 今云甚於牢獄者 蓋獄有出日 畏牢獄苦 不隨惡使 恐殺身故 妻無離意 愛著美色 隨妄情驅 甘虎口故.

投下 次總出得失 愛如水 欲如泥 潤濕不升 自然從墜 故云溺也. 如愛我心 我憐汝色 以是因緣 常在縛纏 故貪欲卽爲凡夫. 經云□一切諸衆生 不得大解脫 皆由貪欲故 墮落於生死□ 初果不入色聲 四果離欲無諍 故透此卽成羅漢.  經云□若諸衆生 永捨貪欲 先除事障 卽能悟入聲聞境界□ 則在塵出塵 □唯一欲關耳. 聖凡得失 豈可不知.

南驅驅役勞貌 虎口之患 心存甘伏者 謂爲妻子之. 故修行險僥倖亡身失命之事 亦甘爲之也. 夫愛欲泥深 凡夫自溺火宅門 狹羅漢能超.

昔國一禪師 謂崔趙公 曰□出家乃 大丈夫事 非將相之所能爲□ 亦以是哉.

二十四戀色亡道章 】

佛言 愛欲莫甚於色. 色之爲欲 其大無外 賴有一矣. 若使二同 普天之人 無能爲道者矣.

解此第二十四章 甚明色欲衆生重病也. 佛頂經 云 □淫心不除 塵不可出□ .

疏△二示近染過

○先示色欲甚大. 毗曇 云□眼觸色塵生愛 乃至意觸法塵生愛 是爲六愛也□. 欲略開十 謂□女色, 財寶, 聲名, 飮食, 睡眠, 家宅, 田園, 衣服, 眷屬, 官貴□也. 於諸愛欲境中 唯有女色 甚大 良以身生於欲 欲成於女 濬恩愛海 牢生死根 無過於女色矣. 是故儒有亡家敗國之訓, 佛有失通入獄之徵 故云□無外□.

賴下 次明障□深重 長無明 墜三途 □菩提 障涅槃 唯色欲一法 假有二法同在世間 則出了地網. 又人天羅 東纏西縛 何能解脫 道雖現前 亦無可爲 令止一端 斷猶易矣. 不淨等觀 正爲對治. 思益 云□貪欲之人 以淨觀得脫 不以不淨□.

南愛欲莫甚於色者 以是根□中帶來 爲輪廻受身之本故大 而無外也. 所以佛有賴一之嘆 今欲界衆生能爲道 而不爲欲所敗者 佛知見力耳. 昔有法師 問□大義□禪師 曰□欲界無禪 禪歸色界 此土憑何 而立禪義□, 曰□法師 □知欲界無禪 不知禪界無欲□ 是也.

二十五欲損道益章一 】

) 四十二章經疏에서는 二十六章과 二十七章을 하나로 보았다.

佛言 愛欲之人 猶如執炬 逆風而行 必有燒手之患.

解此第二十五章 甚明愛欲之不可習近也. 逆風把炬 未猶不燒手者. 習近愛欲 安得不損淨法身 害方便手耶.

疏△二離染令他得果二 初直明欲患

○人若愛欲 □火熾然 況逆圓覺解脫境界之風而行 法性身中母陀羅臂 豈不燒害 猶如黑夜行險道中 雖遇逆風 貪火炬故 執持不釋 必有燒手患也. 古云□人呼爲牡丹□. 佛說是花箭 射人入骨髓 死而不知怨 是故如來色目行□ 名爲欲火 菩薩見欲 如避坑火 若能如火頭金剛 逼觀百骸諸煖觸氣 化多□心 成智慧火 設立大火 火亦不能燒矣. 又何手患之有.

南執炬喩欲情內熾, 逆風喩欲境橫陳 燒手言愛欲之人必遭愛欲之害也. 良以□習硏磨不休自耗其精 則火界熾然 其於生也. 尙有□渴等病 則其死也. 感大猛火之報 故楞嚴云 十方如來 色目行□ 同名欲火 菩薩見欲 如避火坑 豈不然哉.

二十六欲損道益章二 】

天神獻玉女於佛 欲壞佛意 佛言革囊衆穢 爾來何爲 去 吾不用 天神愈敬 因問道意 佛爲解說 卽得須陀洹果.

解此第二十六章 明佛不被魔□ 遂能化魔也. 天神卽魔王波旬.

佛初成道時 先興甲兵 不能害佛 次獻三女 又不能□佛 乃佛化而證初果. 人能觀彼女人爲革囊衆穢 則□意得除 自他俱利矣.

疏△二卽境增益

○天神欲頂魔王天也. 佛意正覺心也. 問道 滅苦道也. 解說苦空法也. 天神所以獻者 一以試佛意 二以觀佛道 不知玉女 □可□俗 難動六通. 況大覺尊豈受魔耶. 觀佛三昧經 云□菩薩將成道時 魔遣三女 莊飾妖治 來至白言 我是天女 盛美無比 令以微身供給左右 可備灑掃 次以寶器天味上獻 供養禮拜. 爾時菩薩身心寂然 以白毫擬之 令三天女 自見身內膿囊涕唾九孔不淨 八萬戶□ □食諸藏 滓盡汁出 入眼爲淚 入鼻爲涕 聚口成唾 放口成涎 節髓諸脈悉生諸□ 細於毫末 不可具陳. 其女見此卽便嘔吐 從口而出 無有窮盡 由是驚號 葡匐而去□.

) 卍續藏經과 大日本續藏經에는 □睡□.

昔有慧嵬禪師 雲林修定 魔化美女 謂云□天帝令我以備掃灑□ 師曰□我心如地 難可傾動 無以革囊見試於我□. 女又說偈誘惑 答曰□無羞□惡人 說此不淨語 水漂火焚之 不欲見聞汝□ 魔乃讚曰□海水可竭 須彌可傾 彼上人者 秉志堅貞□.

又□指世菩薩 住於靜室 魔從萬二千女 狀如帝釋 鼓樂絃歌 語言正士 受是天女 可備掃灑, 菩薩 曰□□尸迦 無以非法之物要我 非我所宜□. 時維摩 言□非諸釋也 魔來□耳□. 卽於魔 言□女可與我 如我應受□ 魔卽驚懼 不能隱去, 語諸女 言□魔以汝等與我 今汝皆當發菩提心 此有法樂 可以自娛 不應復樂五欲樂也. 何謂法樂 樂供三寶 樂離五欲 觀五陰如怨賊 觀四大如毒蛇 樂六度業 樂三脫門 樂修無量道品之法 是爲法樂□. 波旬告女 □汝還天宮□ 女言□此有法樂 我等甚樂 不復還樂五欲樂也□. 魔言 □居士 可捨此女□ 維摩詰言□我已捨矣 汝便將去□. 諸女問言□我等云何止於魔宮□ 答言□有法門名無盡燈 汝等當學, 譬如一燈 然百千燈 冥者皆明 明終不盡, 夫一菩薩 開導百千衆生 令發三菩提心 於其道意 亦不滅盡 汝住魔宮 以是無盡燈 令無數天子天女 發菩提心者 爲報佛恩□. 爾時天女 禮維摩足 隨魔還宮□ 是則維摩詰於毗耶離城 現大神力 令魔未發道心者 發起道心 世尊於鹿野苑中 作獅子吼 令魔未成聖果者 得成聖果 則降魔制外 唯以斷欲爲善本矣.

餘如因果月藏等說.

南此佛之降魔也. 衆生所以流浪於色欲者 於此不淨妄生淨想耳. 如知其爲革囊衆穢 雖掩鼻 而過之可也. 況耽戀乎. 寶積 云□愚人昏迷念不淨 眈染臭穢膿血身, 諸欲迅滅 歸無常 永□地獄閻羅界□ 假令變化 如女等 色身殊勝 滿世間我 無一念貪欲心 常生如夢如怨想 惑曰□魔以惡心 向佛罪莫大矣. 而佛爲說法便得果證何也.□ 答曰□凡見佛無空過者 蓋旣見佛 則化惡爲善 反邪歸正 又根熟 故得道也.

二十七逆□順性章 】

佛言 夫爲道者 猶木在水 尋流而行 不觸兩岸 不爲人取  不爲鬼神所遮 不爲□流所住 亦不腐敗 吾保此木 決定入海. 學道之人 不爲情欲所惑 不爲衆邪所□ 精進無爲 吾保此人  必得道矣.

解此第二十七章 喩明學道須遠離諸障也.

兩岸以喩情欲 則有見思情欲 無明情欲. 見思情欲 眈染生死 如觸此岸, 無明情欲 眈染涅槃 如觸彼岸. 人及鬼神 以喩衆邪, 愛網所纏 如爲人取, 見網所覆 如爲鬼神所遮, □流所住 正與精進相反, 腐敗 正與無爲相反. 皆不能直心正念眞如 每欲進而反退 如流急反□. 不達無爲法性 則著相所修福慧 終成腐敗. 故必不爲生死涅槃情欲所惑 不爲愛見衆邪所□ 正念眞如 而精進了達法性本無爲 斯得道可保矣.

疏△三十六章詳明修斷證果分三 初略顯能修證人

○天下 先擧喩. 木喩學者, 水喩法性, 尋流喩順界外無爲, 兩岸喩生死涅槃, 人取喩人天有漏善業, 樂界鬼遮喩外道惡見天魔欲愛惡業苦報, □流喩回入三界作有爲法, 腐敗喩闡提撥無二乘滅盡, 海喩薩婆若智.

學下 次合法 人學道 合木在水 精無爲 含尋流行 不爲情欲惑 合不爲兩岸人取 不爲衆邪□ 合不爲鬼神□敗 得道合入海. 有大智故了衆生非有 則不觸生死此岸, 有大悲故 不捨衆生界 則不觸涅槃彼岸, 有大智故 雖行四無量心 以不貪著生於梵世, 有大悲故 雖觀佛國如空 而顯種種淸淨佛土. 有大智故 雖行三界 而不壞法性, 雖攝一切衆生 而不愛著. 有大悲故 雖樂遠離 而不依身心盡, 雖行於空 而植德本. 如是智悲□運 眞俗融通 第一之道自會入矣. 梵網 云□如是一心中 方便勸莊嚴 諸佛薩婆若 悉由是處出□

南夫爲道者一句 總標. 猶木在水 下擧喩學道之人 下合法 謂學道者 順道而修 如木在水 尋流而行 若瞥起一念 爲情欲所惑 則是觸兩岸 爲有爲所滯 則是爲人取□於邪見 則爲鬼神 所遮疲於精進 則爲□流 所住墮於空寂 則腐敗也. 惟負大根器者 羅籠不住呼喚 不回驀直向前孰得爲□哉. 所以世尊皆云吾保者 是其必得終不虛也.

二十八疎意遠色章 】

佛言 愼勿信汝意 汝意不可信. 愼勿與色會 色會卽禍生 得阿羅漢已 乃可信汝意 .

解此第二十八章 深誡意馬難調 而色禍宜避也. 衆生無始以來 祗因恣情率意 久受輪回 未證阿羅漢 常與無明愛見慢俱 豈可自信汝意 而不事推簡也.

疏△二廣明所修斷法二 先斷妄五 一攝意

○先誠勸 意乃動身發語之元 色是四重十惡之首 若不信意 身三口四一切枝葉 自不能生 若不會色 五欲六塵一切情境 自不染著. 是故離欲 先當遠色 遠色先當捨意 捨意先當觀心 能修九想卽除六欲淵矣. 信意惑業起 會色禍患生 不其然哉.    得下次結顯 羅漢卽離欲 會色無□ 四果成無諍 信意何傷 不言乃可與色會者.    欲生於意 意尙可信 況會色耶.

楞嚴 云□大慧白言 □衆多貪欲 彼何者斷□ 佛告大慧 □愛樂女人 纏綿貪著種種方便身口惡業 種未來苦. 彼須陀洹 則不生起 所以者何. 得三昧正受樂 是故彼斷 初異相斷三結 況四果耶□□.

南夫瞥瞋瞥喜乍善乍惡 猶如野馬無瞥停住意可信乎. 故云須作心師 勿師於心 是也. 敗道喪志傷神耗體 皆因女色 色可會乎. 故云寧近毒蛇 勿親女色是也. 得阿羅漢已 乃可信意者 以見思旣盡 如家賊已祛 而主人用事 復何疑乎.

二十九正念待女章 】

佛言 愼勿視女色 亦莫共言語 若與語者 正心思念 我爲沙門 處於濁世 當如蓮華 不爲泥□ 想其老者如母 長者如□ 少者如妹 稚者如子 生度脫心 息滅惡念.

解此第二十九章 申明遠女防過生善滅惡之方便也. 先以蓮華不染而自期待 則正念自利, 復視如母 如□ 如妹 如子 而度脫之 則慈心利他. 旣與二利相應 惡念自然消滅.

疏△二正想

○先誡莫親近 視聽言動 當出於正 喩如伯夷拘羅者然 視女色非禮也. 與女言 非義也. □動口眼 淫念卽生 淫念一生 諸念盡起. 法華 云□不應於女人身 取生欲想而爲說法 亦不樂見 若入他家 不與小女處女寡女等共語□.

若下 次示觀想法二 初總心王也. 思念 所也. 心王無邪 思念自正. 律云□觀心初置名念 徘徊觀處名思□. 長阿含 云□阿難問佛 □如來滅後 女人見云何□ 佛言□勿相見 設相見莫共語 設與語 當自檢心□□. 法華 云□莫獨屛處爲女人說法 若說法時 不露齒笑 不現胸臆 不獨入他家 若有因緣須獨入時 但一心念佛□. 上卽視善語善 此則心善. 日有三善 名爲吉人 吉神擁護 福祿來集. 心念一邪 例李退夫不見二神 五百仙被殺身矣.

我下 二別先觀自, 濁世五濁惡世也. 所謂□劫濁, 見濁, 煩惱濁, 衆生濁, 命濁□ 五事交擾 渾濁世界 故名濁世. 今則性本淵澄 道行高潔 外則不爲時勢逼惱 欲塵染著 內則不爲見愛□纏 貪戀迷惑 如彼蓮花出□泥 而不染 濯淸漣而不天.

華嚴 云□於諸惑業及魔境 世間道中得解脫 猶如蓮花不著水 亦如日月不住空□.    四分律 云□比丘入聚落不違戾他事 但自觀身行 若正若不正□.

想下 次想他二 先親屬觀. 梵網 云□一切男子是我父 一切女人是我母 我생生無不從之受生□. 禮記 云□年長以倍 則父事之, 十年以長 則兄事之, 午年以長 則肩隨之□.

昔有患色者 問于王龍豁 先生曰□有人設帳帳一所 指謂此中有一名娼 可就之 入視 乃汝母妹女也. 一片□心此時頓息否耶□. 對曰□息矣□. 則此對治觀想 豈非法門之□哉.

應下 次不淨觀. 經律異相 云□世尊 曰□雖覩女人 長大者 如母 中如姉妹 少者如子女 敬之以禮義 當內觀身 自頭至足 皆露穢惡 無可愛者 外如畵甁 中滿不淨 則知淡粧濃抹 不異□面□頭 明眸素齒 不異鶴髮鷄皮 輕脚□手 不異毒體瘡身 □首蛾眉 不異死屍腐骨 觀智一起 邪念氷消矣□.

生下 後雙觀 先他也. 旣如親屬 豈不應度 如持世語魔女 當觀五欲無常而修堅法. □維摩入諸□舍示欲之過 若在內宮 化正宮女□.

息句次自也. 旣唯不淨 □念何生. 老子 曰□不見可欲 使心不亂□ 此之謂也.

南長阿含經 云□阿難白佛言□佛滅度後諸女人輩 來受誨者 當如何□ 佛告阿難 □莫與相見□ 阿難 又白□設相見者 當如之何□ 佛言 □莫與共語□ 阿難 云□設與語者 當如之何□ 佛言□自□其心 與此全同□□ 我爲沙門下 乃正心思念母子□妹等  乃假想對治也.

三十趣道避欲章 】

佛言 夫爲道者 如被乾草 火來須避 道人見欲 必當遠之.

解此第三十章 申誡遠離諸欲 勿令爲欲火所燒害也. 六情根 猶如乾草 六塵境 喩若烈火. 未到心境兩空 應修遠離勝行.

疏△三遠欲

○衆生發起妄情 能生貪泉愛水 如田間草而滋潤者 修道之人根境不偶 貪愛乾枯 如彼乾草 愛習初乾 未與如來法流水接 是故遇彼欲火 □烟急須遠避 設一近之 不唯失通難返 而且瘡身墜於地獄矣. 問□□怒痴 俱是梵行 得失念無非解脫 何必區區對治 迹類小乘也□. 答□此是大乘根器所行履處 然亦多劫熏成 故能入淨入穢 處處無□ 中下之人 垢習尙强 欲累未盡 豈能頭頭是道 法法圓通 說空行有其過非細 故曰諸佛深法 不可於初心學道人前說 可不信夫□.

南此示遠離行也. 乾草喩欲染 火喩欲境 達境原空 知心本寂 各不相到 當處解脫 是眞避也.

三十一患□斷心章 】

佛言 有人患□不止 欲自斷陰건 佛謂之曰 若斷其陰 不如斷心 心如功曹 功曹若止 從者都息. 邪心不止 斷陰何益 佛爲說偈 欲生於汝意 意以思想生 二心各寂靜 非色亦非行.  佛言 此偈是迦葉佛說.

解此第三十一章 申明斷欲 須從心斷也. 斷心之法 推此欲從意生 意從思想生 只此思想 爲自生耶 他生耶, 共生耶, 無因生耶. 又此思想 爲在內耶, 在外耶, 在兩中耶, 爲在過去耶, 現在耶, 未來耶.

如是推時 思想寂靜. 思想的靜故 意卽寂精 意寂靜故 欲卽寂靜 欲寂靜故 觀一切色如鏡像等 卽是非色 觀一切行如泡沫等 卽是非行. 從上諸佛展轉傳受 不過傳此調心方便.

疏△四斷心

○有下 先明本, □欲事也, 不止過度也. 患者有十所以 一邪思 二動火 三耗精 四損身 五招病 六怠事 七慢人 八易老 九促壽 十憂死.    陰者指男根 隱密處物也. 不如斷心者 陰爲末 心爲本也.

) 原註 □毁戒毁法等□

) 原註 □發熱口乾舌苦等□

) 原註 □沒神 失力 節戰 外寒 懼署 悲風 苦雨等□

) 原註 □皮黃 體瘦 腰酸 腿□等□

) 原註 □□怯 渴□ 生瘡 發毒等□

) 原註 □好睡 懶行等□

) 原註 □□師 陳友等□

) 原註 □色滅 血衰等□

) 原註 □輕천 褻神등□

) 原註 □罪罰 苦報等 略爲十 廣爲四十□

功曹謂考功之官曹也. 從者謂錄福善禍惡之列職也. □心爲因 譬功曹也. □境爲緣 □方爲法 □根爲具 譬隨從也. 兵隨將轉 伴遂主行 例今心安陰靜 心生陰動. 經云□心著行□ 男女二根 自然流液 可見斷陰存心 豈非世俗倒知痴人乎□.

佛下 次引證 欲思想所也. 於所樂境希望爲欲 令心造作業行爲思 於境取像分齊爲想 意第六意識王也, 若配五蘊欲受也, 領納前境起愛欲也, 思行也, 驅役自心 造業行也, 意識也, 意卽分別事識也.

色想可知 謂能動色體 由欲念生 希望欲境 本於意識 與心相應 種種取像 唯以思想二心所生 則王所心 爲欲本矣. 心王心所二法寂滅時 陰根色體 亦復靜矣. 到此之際 五蘊皆空. 又何 色行之有 □慾之患 從是息矣.

佛下上正引偈. 此出說人 梵語迦葉 此云飮光 過去佛也. 除欲除心 諸佛同道 汝若修斷 此法爲最.

南患□不止 而欲斷陰 可謂切志於道者 但不知斷心爲得其要 徒斷陰無益也.

何者心生種種法生 如功曹行從者俱行, 心滅種種法滅 如功曹止從者俱止. 苟邪心不止 而斷陰果何益乎. 又引先佛偈 示之曰□欲不自生 生於第六意識 意不自生 生於思想兩心 所其王所二心相因 而起各不相到 當體無生 故云各寂靜 其寂靜之心 不有狀貌 非關起滅 故云非色非行. 此又世尊示斷心之要, 智者宜善思之

○大寶積經 文殊舍利 告善住天子 言□若人一心 專精自守貪欲心發 卽應覺知方便 除散應作是念 此是空此不淨 求此欲心生處滅處從何所 來去至何所 是中誰染誰受染者 誰爲染法. 如是觀時 不見能染 不見所染 不見染事 以不見故 則無有取, 以不取故 則無有捨, 以不捨故 則無有修, 不捨不修 則名離欲寂滅涅槃.

偈意正同.

三十二離欲絶憂章 】

佛言 人從愛欲生憂 從憂生怖 若離於愛 何憂何怖.

解此第三十二章 推憂怖之繇愛欲 勸入斷欲去愛也.

衆生無始以來 妄認四大 爲自身相 妄認六塵緣影 爲自心相 執着貪戀不肯暫捨 遂生種種憂惱 種種恐怖 惟以四大觀身 知身無我 以四運觀心 知心無常 愛欲旣斷 憂怖自除.

疏△五離愛

○初二句 本生則末生 後二句 本滅則末滅 境初順情生欲 欲久貪戀生愛 愛初別離生憂 樂去苦來生怖. 維摩詰 言□從癡有愛 則我病生 不起愛見 絶於攀緣 憎愛情忘 離我我所 我人尙空 復有何境起憂怖哉.

南三界生死 愛爲根本 愛則憂 憂失其愛也. 憂則怖 怖失其愛也. 怖有五 一不活怖 二惡名怖 三大衆威德怖 四死怖 五墮惡道怖.

愛本也, 憂怖其末也. 本旣不存 則末將安立乎. 然愛欲根本深非智莫拔.

故經云 身苦所逼迫 由貪著渴愛 斷滅諸渴愛 惟佛智爲勝 其佛智者 眞伐生死根之利斧也.

三十三堅心得果章 】

佛言 夫爲道者 譬如一人 與萬人戰 □鎧出門 意或怯弱  或半路而退 或格□而死 或得勝而還 沙門學道 應當堅持其心  精進勇銳 不畏前境 破滅衆魔 而得道果.

解此第三十三章 喩明爲道之人 須具戒定慧也. 專精學道之心 譬如一人, 無始虛妄諸惑習氣 譬如萬人, 受持淨戒 譬如□鎧, 惟堅持心 則無怯弱之意 此戒力也. 精進勇銳 則無半路之退 此定力也. 不畏前境 則無格鬪致死 此 慧力也.

合此三力 破滅無始衆魔而證道果 是爲得勝而還矣.

疏△次修眞四 初明修行法三 初堅心得果

○先喩 一人喩沙門學道 萬人喩衆魔軍  □鎧喩淨戒 騎乘如禪定 利器如智慧 出門如出敎門 怯弱喩畏懼不進 半退喩半塗而廢 鬪死喩被魔縛著 □寶覺身 無懼喩直破生死 勇斷煩惱如孟施舍之養勇 子龍一身都是膽也. 得勝喩得道果. 法華 云□賢聖軍 與五陰魔煩惱魔死魔共戰 有大功勳 滅三毒 出三界破魔網□ 是也.

沙下 次法學道 合與戰堅進 不畏合無懼力强 破魔得果 合得勝高遷堅心 住理也. 精勇 修行也. 物外 明敎也. 滅魔 證果也.

南此示精進度也. 萬人喩衆魔 戰喩以智滅惑 □鎧出門喩發心入道 怯弱喩志不堅牢 反路而退喩自□而不進 格鬪而死喩稍進而無功 得勝而還喩破魔得道 衆魔共四種 一蘊魔 二死魔 三煩惱魔 四天魔.

三十四處中證理章 】

沙門 夜誦迦葉佛 遺敎經 其聲悲緊 思悔欲退 佛問之曰 汝昔在家 曾爲何業 對曰 愛彈琴 佛言弦緩如何 對曰 愛彈琴 佛言 絃緩如何 對曰 不鳴矣 弦急如何 對曰 聲緩矣 急緩得中如何 對曰 諸音普矣 佛言 沙門學道亦然 心若調適 道可得矣 於道若暴  暴卽身疲 其身若疲 意卽生惱 意若生惱 行卽退矣 其行旣退 罪必加矣 但淸淨安樂 道不失矣.

解此第三十四章 明學道之法 須善調身心 勿令緩急失所也. 孺者亦云 □其進銳者 其退速□ 又云 □勿忘勿助□ 蓋三乘出要類 如此.

疏△二處中證理

○先□其不善用心 夜誦者 僧則日間辨常任事 夜間修自已行 時刻治心 無少懈也. 佛遺敎者 乃賢劫中第三佛所遺之經敎也. 悲者 哀根之不利. 緊者 苦經之不熟. 悔者嗟僧之難爲. 退者想道之難就. 孟云□其進銳者 其退速 故口緊而心悔也□.

佛問下 次示以適中之道二 初擧問令知. 彈琴通二喩 對上喩誦經 對下喩學道. 調絃亦二 喩調聲調心 急緩喩緊慢進懈 中喩不徐不疾 聲絶不鳴喩文義不熟 理性不通 普調喩文明義顯 理窮性盡. 楞嚴 云□譬如琴瑟□□琵琶 雖有□音 若無□指終不能發 若大樹緊那羅王 絃歌一動 聲震大千須彌山王 踊沒低昻 一切聲聞皆起舞戱 則允執厥中之道 眞可謂聖賢相傳不易法矣□.

佛言下 二明學法 先略例 調則不急昏病除矣. 適則不緩散病去矣. 又調則進而身淨 非遽暴也. 適則循而心樂 非頹靡也. 不躁不懈 於道豈有不得者哉.

佛於阿含會上 告耳億曰 □極精進者 猶如調戱, 若懈怠者 此墮邪見. 若在中者 此則上行 如是不久 戒無漏人□. 圓覺亦云□其能證者 無作無任 其所證者 無取無捨 欲求入佛道 應餘時修習□.

於道下 次詳明. 暴者 由其志意太高 工夫急驟也. 疲者 奮發之氣過激 情神易於衰耗 力已竭而難繼 怠惰隨矣. 意生惱者 急遽無序 還歸於廢弛故. 罪必加者 不責自己不善用心 反謗誦經無功 學道無益 起大邪見 造諸惡業故. 此如彈琴絃急聲絶矣. 於道若因循懈怠 怠亦身疲而昏惰 意卽散亂難攝而懊惱 由此毁道難進 怨經難學 起大瞋痴 作諸罪障 此如彈琴絃緩不鳴者也. 淸淨調身 不至于急暴也. 道自進矣. 安樂 適心不至于寬緩也. 道自成矣. 此如彈琴急緩得中 諸音普調者然. 故知學道應 □伯牙之善調也.

南夫懈怠佛能進道 人皆知之 而不知其進銳者 亦有失道之患. 故卽彈琴喩之 謂沙門學道必心調適 得中乃可得道也. 蓋暴疲惱退四者 相因而來 行至於退 則無所不至矣. 罪不亦加乎. 淸淨安樂 正所謂適中之行也. 興善寬禪師 云□進修者 不得勤不得忘 勤卽近執著 忘卽落無明□ 此爲心要. 又法句經 云□若起精進心 是妄非精進 若能心不妄 精進無有涯 知此進道 則無過不及之患矣.

三十五去坵成行章 】

佛言 如人鍛鐵 去滓成器 器卽精好 學道之人 去心垢染 行卽淸淨矣.

解此第三十五章 喩明垢染不可不除也. 但除垢染 卽成淸淨 所謂但盡凡情 別無聖解, 但有去□法 別無與明法也. 成佛作祖 豈於心外有法可得哉 不過淨除習氣而已.

疏△三去染成行

○先擧喩 人喩學道之者 鍛燒煉也喩修斷, 鐵喩道心, 滓渣滓也喩垢染, 器喩道行, 精好喩淸淨.

學道下 次合法 垢染惑也. □垢見思煩惱也. 細染塵沙無明也. 心垢則遂情而造業 苦報無量 生死不休, 行淨則順理而證眞 住涅槃界 恒受安樂. 是故心去垢而成極淸淨行矣. 餘如無差別論.

南衆生結習 在心 如鐵含滓 若非鍛鍊功深曷 由使行淸淨 而成就眞正法器哉.

三十六擧勝顯准章 】

佛言 人離惡道 得爲人難 旣得爲人 去女卽男難 旣得爲男 六根完具難 六根旣具 生中國難 旣生中國 値佛世難  旣値佛世 遇道者難 旣得遇道 興信心難 旣興信心 發菩提心難 旣發菩提心 無修無證難.

解此第三十六章 展轉明難得之事 以深警人 令勿失良緣也. 部達無修無證 豈名眞正發菩提心, 不發眞正菩提 豈名信心 不興信心 豈名遇道, 旣不遇道 値佛何益, 旣値猶不値 則中國猶之邊方, 旣中國不異邊方 則六根具猶不具, 旣六根具猶不具 則男子亦非男子, 旣男子不成男子면 則人身何異惡道. 靜言思之.

可不發菩提心 急悟無修無證之要旨乎.

疏△二擧證難果

○佛下 初世間果明難 有五百八十劫 空過無佛 常行不善 多墮惡道. 故離三惡道爲難. 佛問比丘 □甲頭土多 地上土多□ 諸比丘言□地土甚多□ 佛言□天上命終生人中者 如甲頭土, 墮地獄者 如地上土, 如帝釋天夜魔天 鬱陀羅伽仙等 故知人身難得 一失人身 萬劫不復. 女有五障十惡 或遇公姑慘毒 婦主狼戾或逢父母恩薄 子□頑逆 乃至閨閣禁制 生育艱難 男則無此. 具四行法 如善旻爲董司戶之女 海印爲朱防禦之女. 法華尼後身作官妓 可見轉女成男 具丈夫相 亦難得也. 雖得男身 □殘百疾 盲聾□□ 攣□背□ 則諸根具足 五體端嚴 非爲易也. 六根雖具 無諸疾苦 然生邊地 或處北洲 不知仁義 不信因果 縱有頗羅墮將第子住 亦難化導 非如中國南洲 能斷□識念 精進勇猛也□.

旣生下 二擧出世果明難有四 身居中土 報在閻浮 其奈佛前佛後不覩色像 過百三十劫 乃能得一見 如優曇華時一現耳. 法華 云□諸佛出於世 縣遠値遇難□ 誠哉是言也. 設値佛世 若無善友開導 不能見佛聞法 亦爲徒然 如□莊嚴阿□世王世智辯聰起大邪見 乃至舍衛三億家及諸不欲見聞者 可不悲夫 雖遇知識 得聞佛法 不能起四信 行十善 逢惡因緣 卽便退失. 或得信心成就 非如鴻毛上下 又不能發三心 立四願修行悟證二果□. 涅槃 云□發心畢竟二不別 如是二心先心難 自未得度先度他. 是故頂禮初發心 則知發心化度修證可謂 甚希有矣□.

旣發下 三擧世出世間上上果明難 大心已發 萬行已修 設毫釐繫念 還落事相之功 瞥爾情生 便乖法性之體 有作修證多劫終成敗壞 無心體會一念頓契佛家□. 般若 云□不住色生心 不住相布施□. 楞嚴 云□當度衆生滅除度相 乃至圓滿菩提歸無所得 是則無功用道 實爲難中難矣□ 然此十難 亦不爲難. 華嚴 云□雖住海水劫火中 堪受此法必得聞□. 況今脫離三途 得在人道爲大丈夫 身相完具 共住中國 値有道君 瞻對尊像 餐服甘露 親近善友 遠惡知識 起大乘正信 除疑捨邪執 復樹良因 發大善願拔濟衆生 生人福業 卽一切法 離一切相 卽與離二無所著 迹此推之 應自慶幸. 當知能以專心爲道 又阿難之有 不能道爲心 無難亦如何.

南復列此九難者 欲人自慶其所已得 而勉其所未得也. 無修證難者 以慕果發心 刻意修證爲之或易. 若夫修證俱忘天眞自如 非見性者 不易入作 故爲最難也.

三十七憶戒得果章 】

佛言 佛子離吾數千里 憶念吾戒 必得道果 在吾左右 雖常見吾 不順吾戒 終不得道.

解此第三十七章 深明心近則近 心遠則源 而不以形迹 論遠近也. 金口聖言 重戒若此 末世弟子 柰何弗思.

僧祗律云 波羅脂國 有二比丘 共伴來詣舍衛 問訊世尊한 中路渴乏無水 前到一井 一比丘汲水便飮 一比丘看水見蟲 不飮 飮水比丘 問言 如何不飮 答言 世尊制戒 不得飮蟲水故 彼復勸言 □長老但飮 勿令渴死 不得見佛□ 答言 □我寧喪身 不毁佛戒□ 遂便渴死 卽生□利天上 天身具足 是夜 先到佛所 禮足聞法 得法眼淨, 飮水比丘 後日乃到佛所 佛知而故問 □汝從何來건 爲有伴否□ 彼卽以上事答 佛言 □癡人 汝不見我 謂得見我. 彼死比丘 已先見我. 若比丘 放逸懈怠 不攝諸根 雖共我一處 彼離我遠 彼雖見我 我不見彼. 若有比丘 於海彼岸 能不放逸 精進不懈 斂攝諸根 雖去我遠 我常見彼 彼常近我□.

疏△三示依敎□三 初順戒得道

○學佛道者 名爲佛子 然在始覺中也. 報恩 云□戒有三品 五戒爲下 十戒爲中 具戒爲上□. 又有經 云□戒如平地 萬善從生 戒如良醫 能療衆疾 戒如明珠 能破昏暗 戒如船筏 能度苦海 戒如瓔珞 莊嚴法身□. 智度論 云□破戒者 墮三惡道 若下品持戒生人間 中品持戒生欲天 兼行四禪八定生色無色界天 上品持戒有三 下等持戒淸淨 得阿羅漢 中等持戒淸淨得□支佛 上等淸淨持戒 得佛道果□. 是故千里億戒 卽爲常在佛前 疾成道也. 設縱五根入五欲中 意念分別諸邪法 衆善功德 皆不得生 猶如惡馬無□ 狂象無鈞 猿□得樹 騰躍□擲 犯人苗稼 喪人善事 此則雖在佛之左右 戒心不具 與佛無緣 可謂階前萬里也. 觀波羅脂國二比丘事 足爲此徵 見與不見 □在一戒甁矣. 如之何勿持.

南戒爲得道之基 蓋因戒生定 由定發慧也. 若不順戒 則定慧無有發生 雖日近佛何益, 寶積 云□雖有衆生見我色身 不護其戒 何所得耶. 如提婆達多 雖遇於我 猶墮地獄. 若復有人 於來世中 勤修我敎 則爲希有 如見我身 復有利也.□ 此意正同.

三十八知明了道章 】

佛問沙門 □人命在幾間□ 對曰□數日間□. 佛言  □子未知道□ 復問一沙門 □人命在幾間□ 對曰□飯食間□ 佛言 □子未知道□ 復問一沙門 □人命在幾間□ 對曰 □呼吸間□ 佛言 善哉 子知道矣.

解此第三十八章 明人命無常 不可不知也. 一期色心連持不斷 名爲命根. 乃依本識種子假立 非有實法. 出息 雖存 入息難保 況刹那刹那念念生滅 非沈諦觀 豈能知之, 昔西域有一國王 不信佛法 問祖師 曰□吾見外道種種苦行 尙不能折伏□心한 而今沙門四事如意 豈能斷煩惱也□. 祖師 曰□王試取一獄中必死罪人 滿器盛油 令其手捧케 用四屠人出刃隨後케 若能一滴不失 便赦其罪, 若傾一滴 隨手斬之케 同彼遊於四衢케 王更盡出宮女音樂 □處歌舞케 試問罪人 何所見聞소□ 王如其言 令一罪人手捧滿油 遍歷四衢 女樂叢中 一滴不墮 因赦其罪 所以問之 □汝於四衢何所見聞□ 罪人答 曰□我於爾時 唯恐一滴油墮 白刃加頸 故惟見手中之油 更無他見聞也□ 祖白王 曰□彼惟惜此一身之死 遂於色聲無所見聞 何況沙門 秉佛無常無我至敎 痛念無量劫數生死之苦 安得不斷煩惱. 彼外道等 不如無常無我 徒事苦行 故無益□ 王乃信佛.

噫 誠知人命在呼吸間. 何俊屠人執刀隨後코 而心始無放逸哉.

疏△二知命了道

○煖息識三事連持 一期果報不斷 名之曰명 此依第八種子假立. 故知人命無常 出息不保入息 一息不來 便同灰壞 而曰在於數日及飯食間 可謂不知人命無常之理 刹那生滅之說 烏足與言道焉. 若夫匿王 觀得念念遷謝新新不住 與今沙門 答人命呼吸間 卽能知其已解死生之道 勿蹉時光 勇猛進修 不待言矣. 審如是 而猶謂之謬讚其善 得乎.

南大乘以八識 連持一期色心, 不斷功能 曰名小乘. 以出入息 爲命今言呼吸間者 且約小乘言之 謂呼時吸已滅 吸時呼已滅 皆彼彼不相知 念念不停住也. 壽者之相 當體寂滅 其於道不旣近乎. 故佛以知道許之.

三十九學佛信經章 】

佛言 學佛道者 佛所言說 皆應信順 譬如食蜜 中邊皆甛 吾經亦爾.

) 疏本에는 뒤에 □其義皆快 行者得道矣□ 아홉자가 있다.

解此第三十九章 明佛經皆應信順 不應妄分大小頓漸 而生輕重心也. 佛之言敎 不出權實 爲實施權 開權顯實 四敎各有四門 門門各具四悉. 今有執小謗大 執大謗小 執事撥理 執理撥事者 皆違佛旨者也.

疏△三依經證道

○初法 初句人也. 二句法也. 法有敎行理果四種 言敎敎也. 卽人天禪戒 二乘諦緣 大乘分敎五位百法 始敎八十一果 終敎一心二門 一乘頓敎四十一門 圓敎十無盡門. 學者行也, 卽□事行觀, 苦空觀, 法相觀, 眞空觀, 藏心觀, 眞性觀, 法界觀□. 心順理也, 敎詮理故 卽我空眞如 法空眞如 依言不空眞如 離言無性眞如 唯一法界總相眞如. 佛道果也, 佛成道故 卽人天樂果 羅漢□支 三賢十地等妙二覺 廣在敎章.

譬下 次喩 食喩行 甛喩果 花喩理 蜜喩敎 邊喩人天小敎 中喩圓頓 不邊不中喩始終. 食皆甛者 竪而次第言之 離苦得樂 超凡入聖 廻小向大 自始至終 會漸歸頓 轉偏成圓. 故五敎乘 皆爲機益 小大雖異 終必歸圓. 所以者何 皆住性故, 金剛種故, 行方便故, 圓爲極故. 法華 云□求聲聞者 求□支佛者 求菩薩道者 不得煩惱之令其疑悔 語其人言 汝等去道甚遠 終不能得一切種智 是故燒香散華 合掌低頭 皆爲佛道因也. 橫而圓融言之 法無大小 大小在機 則知門門五敎 事事三乘 亦在敎儀機益中明. 故楞嚴 云□聖性無不通 順逆皆方便 方便有多門 歸元性無二□. 法華 云□諸所說法 隨其義趣 皆與實相不相違背 若說俗間經書 治世語言 資生業等 皆順正法□. 涅槃 云□下智觀諦緣者 得聲聞菩提 中智觀諦緣者 得□支菩提 上智觀諦緣者 得佛菩提□.

吾經下 後合. 經敎也. 義理也. 行行也. 道果也.

何以快得 蓋由人天提胃 二乘阿含, 始敎 深密般若, 終敎 妙智涅槃, 頓則楞伽圓覺, 圓則法華華嚴. 皆從眞如流出. 梁論 云□眞如流出十二分敎□. 攝論 云□無不從此法界流□. 仁王 云□法輪者 法本如 應頌如 乃至論議如等 旣一切皆如 何莫而非益也.

南一代時敎大小頓漸萬萬不同 總如來後得智中流出一音所演 無異法也. 故以食蜜喩之後人勝負 情深性相異旨 大小殊宗各黨專門互相非是 豈如來大師之意乎.    遂師 云□敎海一味 隨機萬差 信順修行 皆離苦得樂 斯言得之矣.

四十盡惡圓覺章 】

佛言 沙門行道 無如磨牛 身雖行道 心道不行 心道若行 何用行道.

) 疏本에는 □佛言沙門行道應漸拔去愛欲之根 譬如摘顯珠者 一一摘之 會有盡時 惡盡自得道也□라하여 원문이 완전히 다르다. 疏文은 다음과 같다.

疏△四顯稱理勝二 初竟斷愛根頓成覺道

○初法也. 道卽眞如理以性 此化他名爲行道 愛是煩惱惑 欲爲生死業 皆妄也. 十煩惱本 先於貪愛 十惡業種 始於淫欲 故名爲根 證眞由於斷惑 斷惑應去其根 草不除根 春來還發 而云漸者 理則頓悟乘悟倂銷 事非頓除因次第盡也.

譬下次喩也. 懸珠菓樹名  梵語惡叉 又□線貫珠 其子形如此方杏仁 一枝三子 生必同科 名惡叉聚 喩惑業苦 三道次第相連同時具足 今滅苦止業斷惑 猶如摘惡叉果 漸次摘去 果自盡矣. 惡句 後合也 愛欲惡盡 法性理顯 道果安有不得者哉.

解此第四十章 明行道在心 不在形也. 心不入道 徒事外儀 與磨牛何異哉.

南此爲行道 而不知用心者誡也. 謂身雖行道 而心緣世諦 與磨牛何異哉. 故行道者 務在心行 而身非其所重也. 華嚴 云□心常不與世心和合□ 名爲精進是也.

四十一出欲免苦章 】

佛言 夫爲道者 如牛負重 行深泥中 疲極不敢 左右顧視  出離□泥 乃可蘇息 沙門當觀情欲 甚於□泥 直心念道 可免苦矣.

解此第四十一章 誡人直心念道 當以出離情欲爲期也.

疏△二直心念道圓斷諸苦

○先擧喩 牛喩行人 重喩道法 泥喩情欲 疲喩怯弱 左右喩違順境 蘇息喩二涅槃. 車牛負重溺泥. 故一心行去而不堪懈 非如磨牛 身雖行道 心道不行也.

沙門下 次合法 沙門合牛, 修觀合行走, 直心合正中道 而行不顧左右, 念道合負重, 免苦合息處. 住於三百由旬化城 可免三界生死苦也. 惟人自生至老 自老至病 自病至死 其苦無量 苦又生惱 心惱卽罪 生死不息 苦更難說 如是苦惱 皆由情欲 故欲於泥 殆有甚焉 心能行道 出五欲泥 不唯息二涅槃而已 亦可直至寶所嬉戱快樂 自在無□ 如此者是謂全免苦者也.

南夫爲道者一句 總標. 如牛負重下 擧喩沙門, 當觀下 合法. 謂衆生負痴愛重擔 而行情欲泥中 惟直心念道 庶幾免苦 其或心稍不端 而左右顧視有所□□ 其不遭其沒溺者 幾希矣.

四十二視法了幻章 】

佛言 吾視王侯之位 如過隙塵 視金玉之寶 如瓦礫 視紈素之服 如□帛 視大千界 如一訶子 視阿□池水 如塗足油 視方便門 如化寶聚 視無上乘 如夢金帛 視佛道 如眼前華 視禪定  如須彌柱 視涅槃 如晝夕寤 視倒正 如六龍舞 視平等 如一眞地 視興化 如四時木

解此第四十二章 結明佛眼等觀一切諸法 所以破衆生之法執也. 人間一白年 不過□利天一晝夜, 裟婆一大劫 不過極樂世界一晝夜 則王候富貴 與過隙塵何異. 諸天器皿 純是七寶 極樂國地 黃金所成. 彌勒成佛道時 此地亦皆琉璃 黃金玉瓦礫 等是四微所成 何足重哉, 服雖紈素 不過蔽形, 苟可遮羞 □帛何害. 大千界亦是惟心 一訶子亦是惟心. 觀相元妄 故於是中橫計大小 觀性元眞 變大千之心 非大非多 變訶子之心 非小非少也.

阿□池水 與塗足油 例此可知, 方便門者 諸佛所說三乘五乘七九諸方便也. 衆生稟此法寶 剋果不虛. 然在諸佛 不過爲實施權 豈有實法, 故但如化寶聚耳. 無上乘 雖云是最實事 然皆衆生性具之理 心外無法. 故曰□圓滿菩提歸無所得□. 如夢中金帛 豈有實物可得哉. 種種佛道 爲對凡情 凡情不生 佛道何有, 所謂無爲無起滅 不實如空華也. 須彌出海 風浪 不能漂動. 禪定持心 境識不能遷惑. 然須彌無實法 不過四寶四微合成, 禪定亦無實法 不過諸心心所四分合成耳. 生死如長夜 無明所纏 故晝夕咸寐 涅槃如永日, 智慧開朗 故晝夕咸寤也. 流轉生死 惟是六根, 安樂涅槃 亦有六根. 背覺合塵 名爲倒 而實無減, 背塵合覺 名爲正 而實無增. 故但如六龍舞 不過首尾相換而已. 諸法旣皆平等 則隨擧一微塵法 卽與一眞如地平等 非離一切法外 別有一大總相法門, 直是頭頭法法 無非大總相法門也. 依一眞地而施化道 如依大地而有四時之木 春生夏榮 秋實冬落 番番生 番番榮 番番實 番番落. 終而復始 始而復終 □於十方 □於三世. 皆是如來自在神力也.

疏△三結示能所如幻

○初明世間諸法如夢如幻 有五. 一名位 隙塵 言輕微也. 似有非實故 王位如過塵者 言其易過而不久也. 萬八千世 王氣俄收 七十二君 彈指便過. 揚升菴 云□富貴一場鴛枕夢 是非千載馬蹄塵 殘山剩水年年在 不見圖王□業人□.

視金下 二財利 人爲財死者 以寶重故 若作瓦礫觀 雖鋤金不顧 豈如漂人之受誅耶.

視紈下 三衣食 錦繡繒穀 鮮白羅綺 是人之所欲也. 今志於道 不□惡衣 雖加紈服 亦如縕袍 此卽佛門之迦葉 孔門之仲由.

視大下 四世界 大千廣□ 不異訶子小者 蓋無相無爲者大 有相有爲者小, 本覺常住者大 迷妄而有者小. 楞嚴 云□微塵國土 非無漏者 當知虛空生汝心內 猶如片雲點太淸裏 況諸世界在虛空耶. 汝等一人發眞歸元 此十方空皆悉消殞 云何國土而不振坼 人於家園田産作活計者 可醒悟矣.

視阿下 五河海 阿□達, 西域記 云□贍部洲之中者 阿那婆答多池 唐言 無熱惱 在香産之南 雪山之北 琉璃頗□飾其岸焉 金沙□漫銀波皎潔. 東面銀牛口 流出□伽河 繞池一□ 入東南海, 南面金象口 流出信度河 繞池一□ 入西南海, 西面琉璃馬口 流出縛芻河 繞池一□ 入西北海, 北面頗□師子口 流出徒多河 繞池一□ 入東北海. 而言如塗足油少者 池雖深廣 例如涓適 所以者何 皆是幻化 非有實故.

○視方下 次明出世諸法如夢幻 亦五 一方便 佛以種種因緣 譬喩善巧方便 而爲衆生演說諸法 令入佛道. 猶如遊行仙點石成金 耿先生削雪成銀 救濟窮乏 感激其心也.

視無下 二無上 上乃三乘權敎 故曰方便, 今是一乘實敎 故曰無上. 旣一待三明 一亦非有 實大權立 實豈是眞 故曰如夢金帛 覺後金何在 心空敎亦無也.

視佛下 三佛道 狂心頓歇 歇卽菩提 菩提圓滿 歸無所得 故知智果亦如空華 不可得也.

視禪下 四禪定 對散亂者說禪定行 一心不動 作何禪觀 故如□須彌柱 豈有實耶.

視涅下 五涅槃 迷則生死□ 覺則涅槃寤 生死□若無 涅槃寤亦忘 故曰如晝夕寤. 經云□有諍說生死 無諍說涅槃 生死及涅槃 二俱不可得.

○視倒下 後明世出世法如夢幻. 有三 初中諦觀 事爲倒 生滅故, 理爲正 無生故, 俗爲倒 情有故, 眞爲正 理無故, 有爲倒 緣生故, 無爲正 無性故, 邊爲倒 遍計故, 中爲正 圓成故, 卽爲倒 有著故, 離爲正 無住故, 偏爲倒 局一故, 圓爲正普融故. 皆對待立無有實法 如六龍舞或上或下何有一定辨是非耶.

視平下 二眞諦觀 平等對不平等而立故 如一眞之地 然眞如實際 不受一塵 豈有其地 高下旣無 又何平等.

視興下 三俗諦觀 興諸法生起也. 化諸法變滅也. 因緣和合虛妄有生 因緣別離虛妄有滅 生住離滅 皆隨緣轉 無有實性 猶如華木 春至敷榮 冬來雕謝 皆隨時氣非眞常也. 故般若云□一切有爲法 如夢幻泡影 如露亦如電 應作如是觀□

南此佛示己之知見 開悟衆生也. 視尊位如隙塵 知無常也. 金玉如瓦礫 心無貪著 惠施不□也. 紈素如弊帛 不求美食也. 界訶池油等大小也. 大千世界者 釋迦所主之土也. 阿□池 此云無熱惱 乃西域池之最大者. 塗足油 西域風俗 每用油塗足 取其淸凉 且消毒也. 方便如化寶聚黃葉 止兒啼也. 無上乘如夢金帛 歸無所得也. 佛道如眼前花 赴機暫應也. 禪定如須彌柱 境風識浪 莫能傾動也. 涅槃如晝夕寤 遠離夢想也. 倒正如六龍舞 以六龍昇降 互爲正倒 無定爲也. 平等視衆生 如一眞地 以一眞法界 絶自他也. 興化如四時木者 謂繁興大用 隨機設化 任運起滅 而我本無心 喩如四時流行草木榮悴 而天本無言也. 以上皆如來自受用境界 蓋由識謝情亡 智通無□法爾如是也.

) 卍續藏經에는 □直□

△三流通分

諸大比丘 聞佛所說 歡喜奉行.

○無人傳則不流 傳遇障則不通 今此文言流而不住 通而不塞 故云□流通□.

諸比丘句 重擧聽衆也 而云大者 回小向大 非愚法故.

聞佛下 明悉遵行也. 聞說聞慧. 信受熏習故 歡喜思慧也. 慶法起解故 又能說之人淸淨則歡 所說之法淸淨則喜 所證之果亦淨則歡又喜 奉行修慧也. 依敎傳持故. 佛所說法 契理契機 凡有見聞無不獲益 不唯現在時方者喜行 卽過未三世 一切衆生 皆悉歡奉也.

佛說四十二章經解

是經頓漸兼收. 首唱識心達本 解無爲法 名曰沙門, 又言心不繫道 亦不結業 無念無作 非修非證 不歷諸位而自崇最 名之曰道, 金剛無住之旨維摩不二之門 不越乎此矣. 又言飯千億三世諸佛 不如飯一無念無住無修無證之者 夫無念無住無修無證之者 所謂自性天眞佛也. 三世諸佛覺此而已 非有所可也. 諸供養中法供養最 法供養者 識自本心 了法空寂 念念佛出世 念念佛滅道 是爲飯一無念無住無修無證之者 豈外求哉. 此爲頓敎 其間羅擧四眞道 十善行 訶斥欲染 策發淨業 警世非常 角諸幻化 此爲漸敎, 夫欲染不去 則淨行難成. 淨行不成 則本明不發 故反復於斷愛去欲之修 以爲行道守眞之助 而要歸於無我 了得無我 心垢自盡 常光現前 是則名爲解無爲法. 然而世之人 往往貪著有爲 不捨愛欲者 何也. 由不知人命無常 世界幻化 以須臾之樂 招長劫之殃 刃蜜炬風 其言絶痛 苟有丈夫之志者 其可不瞿然深省乎. 經言□佛所言說 譬如食蜜 中邊皆甛□ 學者於此盡心焉 則五部諸經 俱可得門而入矣. 一行道人彭際淸書.

光緖十一年冬十月金陵刻經處識

典據圖書一覽

○ 佛說四十二章經解 - 卍續藏經 59卷 79쪽, 大日本續藏經 37卷 666쪽

○ 四十二章經疏 - 卍續藏經59卷 97쪽, 大日本續藏經 37卷 675쪽

○ 佛祖三部經指南上卷 - 卍續藏經59卷 341쪽, 大日本續藏經 37卷 795쪽